Pán Imrecze, 300 miliónov škoda pre rozpočet Európskej únie podľa OLAF-u, podľa organizácie, ktorá stráži korupciu v Európskej únii, kvôli teda colným podvodom.

Matovič výrokom naráža na veľké colné úniky v Európskej únii v rokoch 2013 až 2016. František Imrecze stál na čele Finančnej správy SR od mája 2012 do septembra 2018 a teda niesol zodpovednosť za jej činnosť aj v tomto období. Ako informuje Európsky úrad pre boj proti podvodom (OLAF) vo svojej každoročnej správe z roku 2017 ( .doc , s. 26-27), v Európskej únii zistil za spomínané obdobie colné podvody v hodnote až 3,2 miliardy eur. Na Slovenskú republiku pripadá strata vo výške viac ako 300 miliónov eur. Výrok hodnotíme ako pravdivý. Stratu až 1,9 miliardy eur spôsobil tovar vo Veľkej Británii, zvyšok strát z celkovej sumy je rozdelený medzi členské štáty EÚ ako Francúzsko, Malta, Česká republika a Slovensko, pri ktorých suma prekročila 300 miliónov eur. Tak ako uvádza aj správa OLAF-u, išlo o podhodnotenie cien tovarov prichádzajúcich z Číny. Jednalo sa hlavne o obuv a textilné produkty, ktoré boli dopravené do priestoru EÚ cez prístav v Hamburgu. Preclené však boli v iných členských štátoch EÚ, kde podvodníci mohli úspešnejšie klamať o falošných nízkych hodnotách výrobkov, ktoré dovážali. Tento proces umožňovalo zneužitie colného postupu č. 42, teda mechanizmu, ktorý dovozcovi tovaru dovoľuje zaplatiť clo aj v inom členskom štáte EÚ, do ktorého bude tovar prevezený. Podvod spočíval v tom, že títo dovozcovia zmizli a DPH nebola nikdy zaplatená. Imrecze po prevalení colných únikov spochybnil metodiku ( .doc , s. 26) výpočtu priemerných cien textilu, s ktorou prišiel OLAF. Metodika bola totiž stanovená na prelome rokov 2014 a 2015, no bola aplikovaná aj na predchádzajúce dva roky. Imrecze pripomenul , že v správe OLAF-om vyčíslená hodnota na úrovni asi 300 miliónov predstavuje asi 160 miliónov eur za rok 2013, 120 miliónov eur za rok 2014 a jednotky miliónov eur za roky 2015, 2016 a 2017. „My nemienime akceptovať to, že by sme mali tento colný dlh zaplatiť, a budeme sa o svoju pravdu biť všetkými možnými nástrojmi, pretože to by bol dvojnásobný pranier: prehrávame lokálne súdne spory preto, lebo nevieme dokázať hodnotu tovaru, a zároveň máme Európskej komisii platiť peniaze za to, že OLAF si nejakou svojou metódou stanovil minimálne hodnoty tovaru.” Imrecze 19. septembra 2018 oznámil svoju rezignáciu na funkciu prezidenta Finančnej správy SR s odôvodnením, že finančná správa má byť zaťahovaná do politického boja, no on politikom nie je.

.doc spochybnil .doc pripomenul rezignáciu


Máme 2,5 roka vlečúca sa kauza generálneho prokurátora nevymenovania. Slovensko po 2,5 rokoch potrebuje generálneho prokurátora.

Podľa informácií dostupných na stránke Generálnej prokuratúry SR, skončilo funkčné obdobie posledného generálneho prokurátora JUDr. Dobroslava Trnku 2. februára 2011. Je teda pravdou, že funkcia generálneho prokurátora je skutočne neobsadená takmer dva a pol roka.

informácií


Na aktuálnej schôdzi sme predložili návrh odvodovej úľavy, ktorý by pomohol mladým brigádnikom či seniorom a seniorkám. Priniesli sme tiež návrh zákona o reťazových materských, ktorým sme navrhli odstrániť súčasné znevýhodnenia vo vymeriavaní materskej ženám, ktoré otehotneli počas rodičovskej dovolenky. Na dnešnú schôdzu sme preto priniesli vylepšenia aj pre inštitúcie, tentokrát z oblasti kultúry, konkr. pre Múzeum SNP. Áno, tušíte správne, ani jeden z vymenovaných návrhov nebol prijatý.

Progresívne Slovensko podáva do parlamentu návrhy zákonov prostredníctvom poslanca Tomáša Valáška – bývalého člena strany Za ľudí . Výrok hovorí o návrhoch zákonov predložených 1. októbra, o ktorých parlament rokoval 26. októbra 2021. Ani jeden z týchto návrhov nebol úspešný.

Návrh zákona o sociálnom poistení mal zmeniť sumu oslobodenú od odvodov pri práci na dohodu z 200 € na 0,65-násobok priemernej mzdy. Zároveň upravoval kritériá pre príjmy žiakov a študentov pre pomoc v hmotnej núdzi.

Cieľom návrhu zákona o reťazových materských bolo upraviť výpočet výšky tehotenského, prípadne materského žien, ktoré už tieto príspevky poberajú vzhľadom na predchádzajúce tehotenstvo a súčasné materstvo tak, aby ostal rovnaký ako predchádzajúci. Návrh upravuje výpočet pre podnikateľky a zamestnankyne verejného a súkromného sektora.

Návrh zákona o múzeách a galériách upravuje Múzeu SNP jeho status na neziskovú organizáciu a zaraďuje ho do správy nielen Ministerstva kultúry, ale aj Ministerstva obrany SR.

Vzhľadom na obsah návrhov zákonov a výsledky hlasovaní hodnotíme výrok ako pravdivý.

Valáška
Za ľudí
Návrh
materských
SNP


Pán Lipšic zastupoval aj vraha Ernesta Valka, ktorý bol jeho najlepší kamarát. Pán Lipšic bol intímny priateľ pani Zsuzsovej, ktorá dnes je tam, kde je.

Doteraz nie je jasné a právoplatne uzavreté, kto zabil Ernesta Valka. Človek, ktorého zastupoval Daniel Lipšic, bol jeden z lupičov, no za vraha označil svojho spolupáchateľa. Údajnú komunikáciu s Alenou Zsuzsovou Daniel Lipšic poprel, označil ju za diskreditačnú kampaň. Keďže nie je zrejmé a z verejnćh zdrojov zistiteľné, či Lipšic zastupoval vraha Ernesta Valka a či komunikoval so Zsuzsovou, hodnotíme tvrdenie Roberta Fica ako neoveriteľné. Zastupovanie vraha Ernesta Valka Advokáta Ernesta Valka zavraždili v roku 2010. Zvrat vo vyšetrovaní nastal v roku 2017, kedy sa k lúpeži vo Valkovom dome priznal Jaroslav Klinka . Za vraha označil ďalšieho z lupičov. Ako podmienku svojej výpovede však žiadal , aby ho zastupoval Daniel Lipšic. Ten o Valkovi na Facebooku napísal, že to bol jeho učiteľ, priateľ a kolega, a preto chce prispieť k objasneniu jeho vraždy. V roku 2019 podpísal Klinka dohodu o vine a treste za lúpež vo Valkovom dome, v prípade vraždy vystupoval ako svedok. Súd túto dohodu zrušil, nakoniec mu vymeral osemročný trest vo väzení. Muža, ktorého Klinka a ďalší spoluoznačil za vraha polícia obvinila , ten vška vinu odmieta. Prípad však stále nie je uzavretý. Komunikácia s Alenou Zsuzsovou Údajná komunikácia medzi Danielom Lipšicom a Alenou Zsuzsovou mala prebehnúť v roku 2012. Lipšic tvrdí , že komunikácia je vymyslená a ide o diskreditačnú kampaň. Uviedol tiež, že v danom čase sa mu mal niekto viackrát nabúrať do jeho účtu na Facebooku. Zsuzsová, ktorá je obvinená z objednávky vraždy Jána Kuciaka a Martiny Kušnírovej, Lipšica ako advokáta rodiny Kuciakovcov pred súdom namietla . Tvrdila, že sa poznajú.

priznal Klinka žiadal podpísal vymeral obvinila prebehnúť tvrdí namietla


Martin Klus v tomto výroku hovorí o predlžovaní doby dožitia, teda strednej dĺžky života na Slovensku. Podľa dát Eurostatu bola v roku 2016 na Slovensku na úrovni 73,8 rokov pre mužov, zatiaľ čo pre ženy to bolo 80,7 rokov ( .htm ).

.htm nej


Ústavný súd povedal a to jasne, ja už som to deklaroval v médiách, pozrite sa a čítal som uznesenie Ústavného súdu, ktoré povedalo, štvrtá otázka byť nemôže. Je protiústavná.

Na základe rozhodnutia Ústavného súdu z 21. mája 1997 je 4. otázka referenda z roku 1997, v ktorej sa mali voliči vyjadriť či súhlasia s priamou voľbou prezidenta SR, nie protiústavná, ale bez (želaných) právnych účinkov. Výrok preto hodnotíme ako zavádzajúci. Ide o referendum z roku 1997, ktoré dávalo občanom možnosť zodpovedať tri otázky: 1. Ste za vstup Slovenska do NATO? 2. Ste za rozmiestnenie jadrových zbraní na území SR? 3. Ste za rozmiestnenie vojenských základní na území SR? Následne bola k referendu pridaná štvrtá otázka, ktorú si občania vyžiadali petíciou: Súhlasíte, aby prezidenta volili občania, podľa priloženého návrhu ústavného zákona priamo? Toto referendum však bolo zmarené vtedajšou Mečiarovou vládou, keď minister vnútra, Gustáv Krejčí, štvrtú otázku do referenda napokon nezahrnul. Krejčí tým, podľa jeho slov , vykonával to, na čom sa uzniesla vtedajšia vláda. Skupina poslancov na čele s Ivanom Šimkom sa obrátili na Ústavný súd. Ten v svojom rozhodnutí ( . pdf , str. 29) uviedol, že "...v referende nemožno priamo na základe výsledku hlasovania zmeniť ústavu. Prijatie návrhu v referende má ústavnú relevanciu v tom zmysle, že ním občania zúčastnení na hlasovaní udelia parlamentu príkaz, aby v súlade s návrhom prijatým v referende zmenil časť ústavy, ktorá bola predmetom vyhláseného referenda. Ústava však neobsahuje ustanovenie umožňujúce občanom, aby hlasovali priamo o formulácii navrhnutej zmeny ústavy..." Avšak to, že občania nemôžu priamo prostredníctvom referenda meniť ústavu, nebráni tomu, aby bola takáto otázka položená. "Ústava výslovne nevylučuje možnosť prijatia uznesenia Národnej rady Slovenskej republiky o vyhlásení takého referenda, v ktorom občania odpovedia na otázku, či sú za alebo sú proti zmene niektorého článku ústavy." Dátum zverejnenia analýzy: 12.06.2017 Naspäť Nahlásiť chybu

referendum slov . pdf


Existuje, nielen existuje, ale platí uznesenie vlády o výmenách v Národnej agentúre o zmene Národnej agentúry

Koaliční lídri sa 11. októbra dohodli , že poslanci NR SR zaviažu Najvyšší kontrolný úrad skontrolovať činnosť v Národnej agentúre pre rozvoj malého a stredného podnikania.

Uznesenie vlády , o ktorom hovorí Radičová vzniklo 29. septembra a hovorí :

Vláda

"A. žiada ministra hospodárstva a výstavby

A.1. odvolať všetkých zástupcov Ministerstva hospodárstva a výstavby SR v Zbore zástupcov, Správnej rade a Dozornej rade Národnej agentúry pre rozvoj malého a stredného podnikania (ďalej len „Agentúra“) s účinnosťou od vymenovania nových zástupcov ihneď

A.2. zabezpečiť prostredníctvom zástupcov Ministerstva hospodárstva a výstavby SR v orgánoch Agentúry ... výmenu všetkých členov orgánov Agentúry bezodkladne v súlade s lehotami stanov Agentúry

A.3. zabezpečiť prostredníctvom zástupcov Ministerstva hospodárstva a výstavby SR v orgánoch Agentúry... výmenu všetkých riaditeľov sekcií a riaditeľov odborov Agentúry bezodkladne v súlade s lehotami stanov Agentúry

A.4. zabezpečiť prostredníctvom zástupcov Ministerstva hospodárstva a výstavby SR v orgánoch Agentúry... výmenu všetkých členov orgánov Fondu Fondov, s. r. o. bezodkladne v súlade s lehotami stanov Agentúry

A.5. predložiť na rokovanie vlády správu o aktuálnej situácii v Národnej agentúre pre rozvoj malého a stredného podnikania obsahujúcu informácie o uskutočnených personálnych výmenách, vykonaných a prebiehajúcich kontrolách, prebiehajúcich trestno-právnych konaniach a iných závažných skutočnostiach do 15. októbra 2010

A.6. predložiť na rokovanie vlády návrh na zrušenie Agentúry vrátane procesu likvidácie jednotlivých fondov do 15. októbra 2010."

dohodli
Uznesenie vlády


Výrazne viacej získal vo voľbách (posledný prezident, pozn.), ako hociktorá politická strana.

Matovič tvrdí, že Andrejovi Kiskovi dalo hlas viac voličov než akejkoľvek politickej strane v parlamentných voľbách. Na základe údajov Štatistického úradu Slovenskej republiky možno tvrdiť, že Andrej Kiska získal v druhom kole prezidentských volieb o 170 tisíc hlasov ako bol najvyšší výsledok politickej strany vo voľbách do NR SR v histórii Slovenska (SMER-SD v roku 2012). Výrok preto hodnotíme ako pravdivý. V roku 1994 získalo HZDS 1 005 488 hlasov. v roku 1998 získalo HZDS 907 103 hlasov.

voľbách

voľbách

voľbách

získal

zvíťazil


Vy (Zsolt Simon, pozn.) bez problému vyrobil teraz na programe Rozvoja vidieka, veď tam v infraštruktúre chýbalo 170 miliónov a vy ste to zadlžili o ďalších 20 miliónov. Urobili ste niekoľko desiatok miliónovú sekeru, keď ste predbiehal programy, zaraďoval ste nie tie programy, ktoré majú ísť, čiže hrozí Vám pokuta ďalších 40 miliónov.

Nenašli sme žiadnu relevantnú zmienku o zvýšenej zadĺženosti v programe Rozvoja vidieka a ani o hroziacej pokute za nesprávne zaradené resp. predbiehané programy. Výrok hodnotíme ako neoveriteľný.

informoval


Je pravda, že v opozícii sa nám nedostávalo pozvaní do relácie (pozn. počas vlády Matoviča, Hegera a úradníckej vlády).

Zástupcovia a zástupkyne strany Smer-SD, vrátane Roberta Kaliňáka, boli počas svojho pôsobenia v opozícií pravidelnými hosťami a hostkami v politických reláciách. Výrok hodnotíme ako nepravdivý.

Strana Smer-SD bola v opozícií od volieb v roku 2020 do inaugurácie svojej štvrtej vlády v roku 2023. V danej dobe boli jej politici pozvaní do viacerých relácií. Samotný Robert Kaliňák sa zúčastnil debát v najsledovanejšej politickej relácii Na telo 15. novembra 2020 , 6. februára 2022 , 12. júna 2022 , 5. februára 2023 a 28. mája 2023 . Vystúpil tiež napríklad v reláciách Na hrane , Braňo Závodský Naživo , Rozhovory ZKH , V politike či v debate v rámci Ide o pravdu .

Predseda Robert Fico bol v roku 2022 druhým najväčším rečníkom v politických reláciách (údaje z účastí v reláciách Na telo, O 5 minút 12, Na hrane, V politike, Sobotné dialógy a Braňo Závodský Naživo).

Najviac účastí v debatách mal za Smer-SD Juraj Blanár, ktorý bol s dvadsiatimi návštevami ôsmy najčastejší participant celkovo. Robert Fico odmietol pred voľbami v roku 2023 účasť v relácii Na telo aj v rozhovore v Rádiu Expres.

volieb v roku 2020
najsledovanejšej politickej relácii
15. novembra 2020
6. februára 2022
12. júna 2022
5. februára 2023
28. mája 2023
Na hrane
Braňo Závodský Naživo
Rozhovory ZKH
V politike
Ide o pravdu
bol
bol
odmietol


Čo sa vlastne dialo s tým auditom, ktorý pán primátor, terajší, operoval s tým pred volebným obdobím svojím. Nestalo sa nič, boli na to aj výzvy v rámci mesta, mestských organizácií a audit sa neudial. Udial sa, ale nezverejnil sa.

Audit mesta Trenčín bol vykonaný hneď po nástupe Richarda Rybníčka do svojej funkcie primátora mesta Trenčín. Rybníček dal vypracovať tri audity, aby zistil, v akom stave sa mesto nachádza. Dva z nich, ekonomický a procesný, radnica zverejnila na internete, výsledky právneho auditu zverejnené neboli. Výrok Martina Žáčika hodnotíme ako zavádzajúci, pretože vo svojom výroku vzťahuje prípad jedného z troch auditov na celú situáciu ohľadom sľúbených a vykonaných auditov. Richard Rybníček sa stal primátorom mesta Trenčín v decembri 2010 a vo svojej predvolebnej kampani dal sľub , že ako primátor dá vypracovať audity, aby zistil v akom stave je radnica. Radnica dala vypracovať ekonomický, procesný a právny audit. Personálne a procesné poradenstvo za osemtisíc eur si Rybníček objednal v bratislavskej spoločnosti 6Wizards. Právny audit pre Trenčín vypracovala spoločnosť Garant Partner legal a ekonomický audit urobila firma APX z Považskej Bystrice. Aj za tieto služby mesto zaplatilo po osemtisíc eur. Dňa 4. apríla 2011 boli na stránke mesta Trenčín zverejnené výsledky auditov. Zverejnený bol na stráne len ekonomický a procesný audit. Právny audit Rybníček odmietol zverejniť, pretože obsahuje citlivé údaje a ich zverejnenie by mohlo poškodiť mesto. Okrem iného boli v audite naznačené možnosti, ako chce mesto postupovať pri riešení súdnych sporov, uviedol Rybníček. Trenčianska mimovládna organizácia Centrum environmentálnych aktivít žiadala na základe zákona o prístupe k informáciám zverejniť tiež právny audit a po odmietnutí zo strany mesta sa obrátili na súd. Krajský súd zrušil rozhodnutie mesta Trenčín nezverejniť výsledky právneho auditu. Primátor mesta Trenčín reagoval na túto právu vyhlásením, že sa odvolá na Najvyšší súd. „Sú tam niektoré informácie, ktoré by mohli naznačiť stranám, s ktorými sa súdime, spôsob, ako budeme postupovať. Keby som to teraz celé zverejnil, neviem zaručiť ochranu mesta a potom sa pýtam, aký to má zmysel,“ zdôvodnil Rybníček svoj postoj. Dátum zverejnenia analýzy: 01.11.2014 Naspäť Nahlásiť chybu

sľub objednal zverejnené ekonomický procesný Právny organizácia Krajský Najvyšší Rybníček


Stavebné práce vychádzajú na túto diaľnicu na úroveň okolo 2,4 miliardy eur. Hovorme teda o 72 miliardách slovenských korún.

Opäť už zmieňované : 72 mld. predstavujú náklady na Ficom uvádzaný projekt- prvý PPP balík (päť úsekov medzi Martinom a Prešovom), zrušenie ktorého oznámil pár dní pred reláciou Ján Figeľ. Rovnaké náklady by mal mať napríklad aj tretí balík (teda na výstavbu úsekov Hričovské podhradie - Lietavská Lúčka, Lietavská Lúčka - Višňové, Višňové - Dubná Skala, privádzač Lietavská Lúčka – Žilina).

zmieňované
zrušenie ktorého oznámil


...keby mohli vytvoriť politickú skupinu. Politickú frakciu. A tú môžu vytvoriť, keď majú teda 27 europoslancov, povedzme, že toľko budú mať. Ale musia byť zo 7 štátov. Vtedy iba sa môže vytvoriť frakcia.

Eduard Kukan neuvádza aktuálne a presné údaje o vytváraní politických frakcií (skupín) v Európskom parlamente. V skutočnosti na vytvorenie frakcie stačí 25 poslankýň alebo poslancov. Kukan má však pravdu v tom, že títo musia pochádzať z aspoň štvrtiny, čiže zo siedmich z celkového počtu 28 členských štátov EÚ. Toto ustanovenie je súčasťou článku 30 odsek 2 Rokovacieho poriadku EP. Upozorňujeme, že na viacerých portáloch, napr. Euractiv.sk alebo stránke europskyparlament.sk sú uvedené staré, neaktuálne údaje o potrebe 1/5 členských štátov a 19 poslancov na vytvorenie frakcie.

stačí

článku

poriadku

Euractiv.sk

europskyparlament.sk


...na vlaky sa nám prihlásilo 850 000 ľudí a stúpol nám počet platiacich cestujúcich.

Rok po spustení programu bezplatného cestovania pre určité skupiny ľudí ZSSK vo svojom systéme eviduje takmer 850 000 registrovaných cestujúcich. Železnice avizovali aj nárast počtu platiacich cestujúcich. Výrok hodnotíme ako pravdivý. Podľa hovorkyne ZSSK: " Na začiatku novembra 2015 eviduje ZSSK v systéme bezplatnej prepravy registrovaných 847 404 ľudí (...). V novembri po pripočítaní oprávnených registrácií, ktorých platnosť už vypršala, sa dosiahlo viac ako 996-tisíc registrácií. " V polovici novembra, pri príležitosti jedného roku od zavedenia systému bezplatného cestovania, denník Pravda priniesol nasledujúcu analýzu: " Bezplatné cestovanie pre študentov a dôchodcov za rok do vlakov prilákalo o 21 percent viac cestujúcich. Z diaľkových autobusov zároveň od zavedenia daného opatrenia ubudlo 17 percent cestujúcich a časť ľudí vymenila prímestské autobusy za vlaky. Bezplatná vlaková doprava berie cestujúcich z autobusov. Kým prímestské autobusy prišli od jej zavedenia o tri percentá cestujúcich, diaľkové až o 17 percent. Mesačne tak z prímestských autobusov odišlo 395-tisíc cestujúcich, z diaľkových 185-tisíc cestujúcich. Napriek tomu k hromadnému rušeniu liniek nedochádza a autobusová doprava zostáva najvyužívanejším spôsobom hromadného cestovania ." Naviac, Ministerstvo dopravy " dodáva, že nárast cestujúcich zaznamenalo aj zo strany platiacich zákazníkov, ktorí vlakom dochádzajú do práce ." Na margo bezpletného cestovania sa však objavila aj kritika : " Ficov sociálny balíček naplnil vlaky, kvalita cestovania však klesá. Niektorí Slováci presedlali na prvú triedu. " Šéf ZSSK dodáva, že " v čase špičky to (nárast cestujúcich, pozn.) niekedy znamená nižší komfort, keďže je menej voľných miest na sedenie. Napriek tomu platiacich cestujúcich neubudlo. " To či malo zavedenie bezplatného cestovania vlakmi pre sociálne slabšie skupiny pozitívny efekt na dopravu je relatívne a diskutabilné. Avšak vzhľadom na to, že autobusovej doprave tento program významne neuškodila, no zároveň dal možnosť cestovania aj ľuďom, ktorí by si inak diaľkovú prepravu finančne dovoliť nemohli, tento výrok môžeme uzavrieť ako pravdivý. Dátum zverejnenia analýzy: 07.12.2015 Naspäť Nahlásiť chybu

eviduje
Pravda
kritika
Šéf ZSSK


Je problém nezamestnanosť, to je pravda, som veľmi rád, že v týchto týždňoch sa podarilo zastabilizovať...

Stabilizácia nezamestnanosti: pravda, posledný kvartál 2009 mala podľa ŠÚ dosahovať výšku 13,9 percenta (predtým 12,5 a 11,3), ostatné čísla hovoria o trinástich percentách.

ostatné čísla


Generálny prokurátor Trnka sedem rokov dával do Národnej rady správu o činnosti generálnej prokuratúry. SDKÚ, ani pani Radičová, ani raz takéto niečo nespochybnili, to je prvá vec.

Nepodarilo sa nám dohľadať žiadny prípad, kedy by SDKÚ alebo I. Radičová spochybňovali činnosť generálnej prokuratúry.


Zahraničné návštevy vozí (pozn. prezidentka Čaputová) do Teplárne, namiesto toho, aby ukazovala historické pamiatky na Slovensku, že im ukazuje ubytovňu pre Ukrajincov, namiesto krás prírodných Slovenska, alebo že uprednostňuje záujmy komunity LGBT, pred záujmami bežných občanov, pred problémami v zdravotníctve?

Prezidentka Čaputová niektoré svoje zahraničné návštevy síce zobrala uctiť si obete teroristického útoku na Zámockej, holandský kráľovský pár pritom navštívil aj Tepláreň, avšak zároveň navštívili aj historické pamiatky a prírodné krásy. Problémy v zdravotníctve prezidentka počas svojho mandátu často akcentovala a apelovala na politikov, aby zhoršujúcu sa situáciu riešili. Výrok preto hodnotíme ako zavádzajúci.

Zuzana Čaputová počas svojho pôsobenia prijala mnohé zahraničné návštevy vrátane prezidentov krajín Európskej únie a zo sveta. Medzi nedávnymi návštevami bola aj trojdňová návšteva holandského kráľovského páru v marci 2023. Navštívili podnik Tepláreň, kde sa stretli s rodinnými príslušníkmi a priateľmi zosnulých a vyjadrili solidaritu s LGBTI+ komunitou. Kráľovskému páru však prezidentka ukázala aj kostol v Spišskej sobote . Holandský kráľovský park večeral v Slovenskej filharmónií.

Obete tragického teroristického útoku na Zámockej si prišli uctiť aj prezident Islandu, keď bol na Slovensku koncom októbra 2022, aj novozvolený prezident ČR Peter Pavel na svojej prvej zahraničnej ceste, ktorá zamierila práve na Slovensko. Prezident Pavel si však rovnako uctil aj pamiatku zavraždeného novinára Jána Kuciaka a jeho snúbenice Martiny Kušnírovej, či preukázal úctu zakladateľom 1. ČSR položením vencov na pamätníky T. G. Masaryka a M. R. Štefánika.

Keď bol na návšteve estónsky prezident Alar Karis koncom marca 2023, prezidentka ho zobrala na Spišský hrad. Unikátnu historickú pamiatku navštívil ako prvá hlava štátu po 19 rokoch.

Je ale pravdou, že s prvou dámou Spojených štátov Jill Biden navštívila aj krízové centrum pre ľudí utekajúcich z Ukrajiny, nakoľko cesta prvej dámy bola práve o poďakovaní sa Slovákom za pomoc a podporu Ukrajiny. Téma Ukrajiny dominovala aj návšteve nemeckého prezidenta Frank-Waltera Steinmeiera, ktorý sa stretol s predstaviteľmi občianskych organizácií, ktoré pomáhajú Ukrajincom.

Prírodné krásy prezidentka ukázala dnes už bývalému prezidentovi ČR Milošovi Zemanovi na jeho poslednej návšteve, keď spolu navštívili Štrbské pleso a Tatry. Do Tatranského národného parku vzala aj už spomínaný holandský kráľovský pár. Predstavila im aj projekt ochrany biodiverzity pri rieke Belá v Podbanskom.

Prezidentka sa však zasadzuje za široké spektrum tém a zdravotníctvo patrilo medzi jej témy počas celého mandátu. Problémy spomínala v správe o stave republiky v roku 2021 aj 2022, kedy vrcholil spor o zvyšovanie platov v zdravotníctve. Už rok predtým brala navýšenie finančných prostriedkov v sektore za legitímne a poukázala na odliv do zahraničia, nedostatok záujmu o prácu v sektore, vysoký vek mnohých lekárov a ako to všetko zhoršila pandémia. V tomto kontexte prízvukovala najmä vyčerpanosť a traumy z obdobia covidu, ktorými si prešli mnohí lekári a iní pracovníci v zdravotníctve. Ešte jasnejšie podporila platové požiadavky v roku 2022, práve aj pre spomínaný nedostatok kvalifikovaného personálu a hrozbu hromadného odchodu súčasných zamestnancov. Lekárov v tej dobe aj navštívila v Rooseveltovej nemocnici v Banskej Bystrici. Tému komunikuje aj mimo kríz a tento rok si v apríli pripomenula Európsky deň práv pacientov, aby upozornila na dôležitosť zdravia a právo na zdravotnú starostlivosť. Nie je teda zrejmé, že by sa inej téme venovala na úkor zdravotníctva.

Z uvedených príkladov aktivít prezidentky, či už pri zahraničných návštevách alebo pri presadzovaní záujmov rôznych častí spoločnosti je vidno, že sa jedno s druhým nevylučuje. Prezidentka zobrala tú istú návštevu aj na Zámockú aj do historickej pamiatky, aj ku prírodným krásam. A tak ako sa zasadzuje za práva LGBTI+ komunity, akcentuje dlhodobo aj potrebné riešenie krízy v zdravotníctve. Výrok preto hodnotíme ako zavádzajúci.

stretli
kostol v Spišskej sobote
večeral
teroristického útoku
bol
zamierila
preukázal
zobrala
navštívila
dominovala
ukázala
vzala
Predstavila
spomínala
vrcholil
poukázala
prízvukovala
podporila
navštívila
pripomenula


Volební zákony musí být schváleny oběma komorami Parlamentu České republiky. Tam není možné, aby Poslanecká sněmovna a její většina přehlasovaly Senát.

Dle článku 40 Ústavy České republiky musí být zákon o volbách schválen oběma komorami Parlamentu České republiky. Na rozdíl od běžných zákonů zde tedy Poslanecká sněmovna nemůže Senát přehlasovat.

Ústavy České republiky


Pán predseda, v roku 2006-10, teraz poviem jednu dôležitú vec, sme v spolupráci so Slovenskou akadémiou vied a s ďalšími pripravili prognózu vývoja Slovenska na nasledujúcich 20-30 rokov.

Projekt Vízia a stratégia rozvoja slovenskej spoločnosti do roku 2030 vznikla na podnet 1. Ficovej vlády. Na 580-stranovom materiáli pracovalo 160 odborníkov približne tri a pol roka. Výrok hodnotíme ako pravdivý.

Projekt dokumente publikáci


My sme presadili dokonca na európskej pôde, ja som navrhoval v roku 2012 osobne a aj to prešlo, v rámci Európskej ľudovej strany, do programu najväčšej európskej frakcie a to je dôležité, nedeľu pre všetkých ako bod do programu. Ono to prešlo, ale len samozrejme s podporou veľkých strán, teda hlavne z Nemecka, Španielska, Talianska, ale to bol náš návrh, ja som ho predkladal...

Nepodarili sa nám nájsť informácie, či je pravda, že Ján Figeľ osobne inicioval a presadzoval myšlienku voľných nedieľ v rámci Európskej ľudovej strany (EPP). Je pravdou, že táto frakcia má vo svojej platforme spomenutý význam voľnej nedele. Výrok ako celok hodnotíme ako neoveriteľný.

SME
najväčšou frakciou
platformu pre stranu
platforma
obmedzenie práce v nedeľu
Podpísali
vystúpili
obhajobe
neprešla
Cesta pre Slovensko
zdroj


... 16 krajín ho už schválilo (euroval pred tým, ako o ňom v októbri 2011 hlasovalo Slovensko, pozn.).

13. októbra 2011 Slovensko po opätovnom hlasovaní podporilo dodatok k rámcovej zmluve o Európskom finančnom stabilizačnom nástroji (EFSF). Poslednými krajinami, ktoré za zmeny hlasovali boli Malta - 11. 10. 2011, Holandsko - 6. 10. 2011 a Slovensko.

hlasovaní Malta Holandsko


V 2006 začalo klesať (výber DPH, pozn.), aby sme boli jasní.  Za prvej Ficovej vlády začal výrazný pokles efektívnosti výberu DPH a skutočne až od druhej polovice 2011 sa stabilizuje.

I. Štefanec reaguje na grafické znázornenie výberu DPH, vypracované IFP. Správne uvádza, že v roku 2006 možno registrovať prvý pokles a od druhej polovice 2011 sa situácia stabilizovala. Podľa analýzy Inštitútu finančnej politiky (ďalej IFP) úspešnosť výberu daní medzi rokmi 2005 - 2006 stagnovala. Až v roku 2006 poklesla o 0,3 p.b. Úspešnosť výberu DPH pokračovala v klesajúcom trende až do roku 2011 keby dosiahla svojho dna. Podľa IFP sa úspešnosť výberu daní stabilizuje od druhej polovice 2011 "Po viacročnom poklese sa úspešnosť výberu DPH od druhej polovice 2011 postupne stabilizuje. V roku 2013 bude pravdepodobne už o niečo lepšia ako dno dosiahnuté v roku 2012. Vyššiu úspešnosť výberu indikuje najmä výnos DPH podľa daňových priznaní za prvý polrok 2013 " Úspešnosť výberu DPH, IFP: Dátum zverejnenia analýzy: 30.09.2013 Naspäť Nahlásiť chybu

analýzy


...môžeme aj si ping-pongovať, pretože aj pán minister keď bol v opozícii, tak navrhoval, navrhoval zníženie sadzby z tých 20 na 19, ale keď to mohol urobiť ako v koalícii alebo teda vo vláde, keďže koalícia nie je, tak to neurobil.

SMER-SD ako opozičná strana v roku 2011 navrhoval zníženie dane z pridanej hodnoty z 20 percent na 19 percent. V súčasnosti už ako vládnuca strana SMER-SD prehodnotila svoj postoj a neplánuje takéto zníženie DPH. Výrok preto hodnotíme ako pravdivý. V roku 2011 predložila vtedajšia opozičná strana SMER-SD, ktorej členom je súčasný minister Kažimír, návrh do NR SR na zníženie DPH z 20 percent na 19 percent, informuje TASR , oficiálny portál strany SMER-SD i samotný Kažimír v rozhovore pre aktuality.sk .

TASR
portál
aktuality.sk
SITA
SITA
Denník N


My sme v minulom období proste pripravili inštitúcie na to, aby také niečo mohlo vzniknúť, nám sa podarilo presadiť zákon o vytvorení novej daňovej, po novom finančnej správy.

V októbri 2009 schválili poslanci zákon o orgánoch štátnej správy v oblasti daní a poplatkov, ktorý priniesol zmenu do organizačnej štruktúry daňového riaditeľstva. Ako sa uvádza v predkladacej správe , podľa dovtedy platného zákona boli daňovými orgánmi Daňové riaditeľstvo SR a daňové úrady vrátane Daňového úradu pre vybrané daňové subjekty. Nový zákon zrušil pracoviská Daňového riaditeľstva, zriadil osem daňových úradov v sídle kraja a Daňový úrad pre vybrané daňové subjekty s celoslovenskou pôsobnosťou. Cieľom zrušenia bolo zrýchlenie riadiacich a rozhodovacích procesov a k efektívnejšiemu prenosu informácií priamo od centra k výkonu a správe daní. Zákon vychádzal z Koncepcie reformy daňovej a colnej správy s výhľadom zjednotenia výberu daní, cla a poistných odvodov (.doc) z mája 2008, ktorej cieľom bolo zefektívnenie colnej a daňovej správy " v zmysle zníženia vlastných nákladov, účinnejšia z pohľadu výberu štátnych príjmov a zároveň proklientsky orientovaná s cieľom zjednodušenia procesov a odstránenia nadbytočnej byrokracie a záťaže na strane povinného subjektu, no predovšetkým pripravená na prevzatie úlohy miesta zjednoteného výberu daní, cla a poistných odvodov." Reforma bola plánovaná v dvoch fázach pod názvom UNITAS I. a UNITAS II. Viac si môžete prečítať napríklad tu a tu .

zákon
predkladacej správe
Koncepcie
tu
tu


Nikde tak dramaticky nestúpla nezamestnanosť ako práve tu na Slovensku.

Výrok hodnotíme ako nepravdivý, pretože podľa miery nezamestnanosti v Európskej únie, ktorú uvádza Eurostat , bol rozdiel medzi rokmi 2011, kedy na Slovensku vládla vláda premiérky Ivety Radičovej a rokom 2012, v ktorom bol predsedom vlády Robert Fico, 0,4 percent. bodu. Oveľa "dramatickejšie" stúpala nezamestnanosť v 5 ďalších štátoch - Grécku, Španielsku, Taliansku, Portugalsku a na Cypre. Nasledujúca tabuľka zobrazuje rozdiel v miere nezamestnanosti medzi týmito dvoma rokmi v krajinách EÚ podľa eurostatu (v prípade krajín, kde zatiaľ nie je dostupné konečné číslo za rok 2012 sme použili údaj za 3. kvartál roku 2012)

Eurostat eurostatu údaj


Voľba predsedu Najvyššieho súdu je výslovnou záležitosťou Súdnej rady.

Podľa už overeného výroku Roberta Fica z relácie V politike, ktorá sa uskutočnila 2. februára 2014, je tento výrok pravdivý:

overeného výroku
Ústava Slovenskej republiky
Rokovací poriadok


Posledné štatistické údaje hovoria o tom, že Slovensko sa prepadlo v raste na 6-te miesto v Európskej únii.

Štatistiky Eurostatu za posledný štvťrok 2010 hovoria o tom, že Slovensko je na treťom mieste z Únie čo sa rastu HDP týka v porovnaní s tretím kvartálom 2010, na štvrtom mieste je pri porovnaní s posledným štvrťrokom 2009. V prehľade nie sú zahrnuté ešte všetky krajiny.

Eurostatu


Rozpočet cyklotrasy Zvolen – Sliač bol na viac ako 1,2 milióna naprojektovaný.

Vladimír Manka neuvádza správne sumu projektu, jeho 1,2 milióna nadsadzujú oficiálnu obstarávaciu cenu o vyše 200 tisíc EUR a medializovanú sumu, ktorú banskobystrický kraj projektu schválil, dokonca zdvojnásobuje. Výrok je teda nepravdivý. Podla Registra investícií, ktorý je prílohou k rozpoctu BBSK na rok 2013 bola obstarávacia cena projektu naplánovaná na sumu 998 tisíc eur. Zastupitelstvo BBSK schválilo uznesením 519/2013 poskytnutie dotácie na daný projekt vo výške 633 tisíc eur. Jozef Mikuš hlasoval skutocne za návrh na poskytnutie dotácie pre mesto Sliac, ktoré je formálne stavebníkom projektu. Dátum zverejnenia analýzy: 04.10.2013 Naspäť Nahlásiť chybu

Registra rozpoctu 519/2013 hlasoval


Sme dnes jediní, ktorí majú k dispozícii lietadlo (F16, pozn.), ktoré vie identifikovať na veľkú vzdialenosť aj malý letiaci objekt, ako je dron a tým pádom úspešne s ním bojovať.

Radar stíhačiek F-16 Block 70 dokáže lepšie detekovať aj malé letiace objekty na väčšie vzdialenosti . Slovenská republika je dnes jedinou európskou krajinou, ktorá má k dispozícii stíhačky F-16C Block 70, okrem Slovenska vlastní tento typ stíhačiek aj ázijský štát Bahrajn. Keďže Robert Kaliňák hovorí v kontexte členských štátov NATO, výrok hodnotíme ako pravdivý.

Na Slovensko prileteli prvé dve stíhačky v júli 2024, celkovo sme objednali 12 kusov jednomiestnych (F-16C) a dva kusy dvojmiestnych (F-16D) lietadiel. Tretia by mala prísť do konca roka 2024, ďalších päť v roku 2025. Zvyšné štyri by mali byť dodané v prvej polovici roka 2026.

Nákup v roku 2018 schválila vláda strán Smer-SD, SNS a Most-Híd, premiérom bol Peter Pellegrini. Zmluvu vo výške viac ako 1,6 miliardy eur podpísal so spoločnosťou Lockheed Martin vtedajší minister obrany Peter Gajdoš (SNS). Súčasťou kontraktu je tiež výcvik leteckého personálu.

Bahrajn prevzal prvú stíhačku tohto typu v roku 2023, celkovo si objednal 16 kusov. Okrem Bahrajnu a Slovenska si tento typ stíhačiek objednali aj Bulharsko, Tchaj-wan, Maroko a Jordánsko.

Stíhačka F-16 Block 70 má vylepšený palubný radar, ktorý umožňuje lepšiu detekciu objektov, ako napríklad nepriateľské lietadlá so zlepšeným výkonom na väčšie vzdialenosti a proti malým cieľom. Pokročilý radar APG-83 poskytuje tiež lepšiu flexibilitu a rýchlejšie zacielenie.

Block 70 je najnovším modelom stíhačiek F-16, ktoré sú jedným z najrozšírenejších typov bojových lietadiel.

dokáže vzdialenosti prileteli objednali prísť schválila podpísal prevzal objednali umožňuje poskytuje je sú


Prijali sme európsky zákonník práce. Zvýšili sme príplatky za prácu v noci, v sobotu, v nedeľu. (...) Zrušili sme rovnú daň.

Pod európskym zákonníkom práce má Robert Fico na mysli pravdepodobne tzv. Európsky sociálny pilier , ktorý lídri členských štátov EÚ podpísali v novembri 2017. Takisto je pravdou, že sa novelizovaním zákonníka práce sa zvýšili príplatky za prácu v noci, v sobotu a v nedeľu. Podľa novely zákona č. 595/2003 sa v roku 2013 zrušila rovná daň. Výrok hodnotíme ako pravdivý. Európsky sociálny pilier predstavila Európska komisia v apríli 2017. Dokument zahŕňa 20 princípov a práv v troch hlavných oblastiach: prístup na trh práce, spravodlivé pracovné podmienky a podpora sociálnej ochrany a inklúzie. Prijatý bol v novembri 2017. " Tento sociálny pilier je dôležitý preto, že v ňom sú niektoré práva zopakované, teda tie, ktoré sú už garantované európskou legislatívou, ale sú tam aj niektoré práva, ktoré nie sú garantované a do budúcnosti budú musieť prejsť legislatívnou ochranou, " uviedol Fico po skončení samitu, na ktorom bol dokument podpísaný. Zákonník práce bol novelizovaný v marci 2018, táto novela je účinná je od mája 2018. Príplatky, ktoré Fico spomína, zasiahli najmä odvetvia , kde je nočná práca, prípadne práca cez víkend nevyhnutná, ako napríklad zdravotníctvo, poľnohospodárstvo, cestovný ruch, sklárstvo či dopravu. Dátum zverejnenia analýzy: 12.12.2018 Naspäť Nahlásiť chybu

Európsky sociálny pilier
novelizovaním
novely
Dokument
odvetvia


Pozrite si augustové čísla vývoja štátneho rozpočtu, máme medziročne nižší deficit o trištvrte miliardy eur, výdavky skoro o 900 miliónov eur.

Je pravdou, že ak berieme do úvahy augustové čísla (k 31. augustu 2012 a 2013), ide o medziročný pokles výdavkov o približne 900 mil. eur a deficit nižší o 750 mil. eur. Výrok hodnotíme ako pravdivý. Rozpočet k 31. augustu 2013 dosiahol prijmi 6 973,9 mil. eur, pričom výdavky boli vo výške 8 890,5 mil. eur a teda deficit dosiahol - 1 916,6 mil. eur. Rozpočet k 31. augustu 2012 dosiahol prijmi 7 104,8 mil. eur a výdavky rozpočtu boli vo výške 9 780,3 mil. eur a deficit štátneho rozpočtu bol - 2 675,5 mil. eur. Z týchto údajov vyplýva, že medziročný rozdiel výdavkov (koniec augusta 2012 a augusta 2013) ja na úrovni 889,8 mil. eur. Medziročne ide o pokles výdavkov na úrovni približne 900 mil. eur. Medziročný deficit (koniec augusta 2012 a augusta 2013) bol nižší o 758,9 mil. eur. Čo predstavuje medziročný pokles o približne 750 mil. eur, teda trištvrte miliardy eur. Dátum zverejnenia analýzy: 30.09.2013 Naspäť Nahlásiť chybu

Rozpočet Rozpočet


Vlani bol počet matiek mladších ako 14 rokov najvyšší za posledných desať rokov

Správy Štatistického úradu ohľadne demografických procesov na Slovensku (sobášnosť, rozvodovosť, pôrodnosť, potratovosť, úmrtnosť a migrácia) sa za určitý rok uverejňujú až v nasledujúcom roku. To znamená, že údaje ohľadne roku 2011 Štatistický úrad ešte neuverejnil. Čo sa týka poslednej štatistiky pôrodnosti a plodnosti, za rok 2010 bol počet živonarodených detí do veku matky 14 rokov 45. Podľa čísiel Infostatu bol rovnaký počet v roku 1996, viac to bolo v roku 1992.

pôrodnosti
Podľa čísiel Infostatu


Po druhé to, čo už naozaj prebehlo, to je pomoc pre tú nepravidelnú autobusovú dopravu.

Začiatkom septembra spustili Ministerstvo hospodárstva dotačnú schému, ktorou poskytuje štátnu pomoc autodopravcom zasiahnutým koronavírusom. Tvrdenie Richarda Sulíka hodnotíme ako pravdivé.

poskytuje


Vyjadrenie vtedajšieho podpredsedu HZDS pána Urbániho predsa bolo úplne jednoznačné, bolo dohodnuté, že politické strany v koalícii budú mať vplyv na niektoré aktivity v STV, konkrétne povedal, že HZDS by malo patriť spravodajstvo. Vy s plnou vážnosťou chcete kritizovať túto koalíciu zo zámeru ovládnuť?

Pán Urbáni v interview pre denník SME okrem iného odpovedal: Chcete teda opäť politicky riadiť STV? Nie, od toho to má ďaleko. Sme za zvýšenie jej profesionality. Aby robila to, čo má robiť. Správy v poslednom období boli kvalitou, obsahom i šírkou informovanosti horšie ako v komerčných televíziách. Mňa ako občana neuspokojovali. A STV musí plniť aj výchovnú funkciu. To všetko vymizlo. Ak tam dáte svojich ľudí, logicky to bude riadené politicky. Nie. Dohodli sme sa, že časť politického spektra bude kontrolovať isté oblasti. Preto sme chceli mať spravodajstvo. Že za toho človeka budeme garantovať, že bude profesionálne na výške a bude robiť to spravodajstvo také, aké vo verejnoprávnej televízii má byť.

pre denník SME


...zmenili sme zákon o hazardných hrách...

Zákon o hazardných hrách bol prerokúvaní na siedmej schôdzi a v druhom čítaní zaň hlasovalo 77 poslancov. Zmena a aj hlasovanie o zmene tohto zákona sú dostupné na stránke NRSR.

stránke


...na prepočet obyvateľov máme (Slovensko, pozn.) viac poslancov v Európskom parlamente ako napríklad Nemecko a tak isto máme jedného komisára, tak isto, ako má napríklad Nemecko.

Jeden slovenský europoslanec v prepočte na počet obyvateľov reprezentuje 417 404 obyvateľov. Čo sa týka Nemecka, jeden europoslanec z tejto krajiny zastupuje v prepočte až 855 854 nemeckých obyvateľov. V Európskej komisii je Slovensko zastúpené – tak ako každá iná členská krajina EÚ – jedným eurokomisárom, rovnako ako Nemecko. Výrok preto hodnotíme ako pravdivý.

Prepočet počtu obyvateľov na jedného poslanca vychádza z oficiálnych údajov veľkosti populácie jednotlivých krajín a veľkosti ich zastúpenia v Európskom parlamente. Podľa oficiálnych údajov Európskej komisie malo Nemecko k 1. januáru 2016 odhadovaný počet 82 162 000 obyvateľov. Slovensko malo v tom istom čase podľa rovnakého zdroja 5 426 252 obyvateľov. V Európskom parlamente je Nemecko zastúpene 96 poslancami , zatiaľ čo Slovensko reprezentujú 13 poslanci .

Slovenským komisárom je podpredseda Európskej komisie pre energetickú úniu Maroš Šefčovič . Nemecko má v EK zastúpenie v osobe Günthera Oettingera , komisára pre rozpočet a ľudské zdroje.

Nemecko
Slovensko
96 poslancami
13 poslanci
Maroš Šefčovič
Günthera Oettingera


Mám krátky citát z listu, ktorý mi napísal vysoký komisár Organizácie pre bezpečnosť a spoluprácu v Európe pán Knut Vollebaek. On v mojom úrade bol pred niekoľkými mesiacmi. Diskutovali sme zákon o štátnom jazyku, diskutovali sme o zákone o dvojakom občianstve. Mám prvé písomné stanovisko, ktoré jednoznačne hovorí v prospech prístupu, ktorý sme zvolili tým, že odmietneme kompletne odmietneme účinky zákona Maďarskej republiky.

Nemáme k dispozícii list K. Vollebaecka, ale obsah sa zhoduje s jeho verejnými vyhláseniami. Vollebaekov názor je vyjadrený vo viacerých médiách. Podľa TASR : " Vysoký komisár OBSE Knut Vollebaek si myslí, že udeľovanie občianstva na základe iného princípu ako miesta bydliska je pôvodom pre politické napätie medzi štátmi. "Keď sa chce jurisdikcia aplikovať na občanov na inom princípe, než akým je bydlisko, nesie to potenciál napätia. Varoval som štáty pred udeľovaním občianstva na etnickom, národnostnom, jazykovom alebo kulturálnom základe a upozornil som ich na konzekvencie po udelení takéhoto občianstva," povedal to Vollebaek po stretnutí s ministrom zahraničných vecí SR Miroslavom Lajčákom, ktoré sa dnes uskutočnilo v holandskom Haagu k téme prijatia zákona Budapešťou o prideľovaní občianstva Maďarom žijúcim v zahraničí."

TASR navštívil


V prvom čítaní Obyčajní ľudia ani pán Matovič nehlasovali proti, hlasovali za. Ten zákon je ten istý. Ani nevystúpili a nepovedali, že dobre, my to pustíme do druhého čítania, ale chceme mať rokovania o zmenách.

Pri hlasovaní o doplnení zákona o štátnom občianstve na 8. schôdzi NR SR dňa 5. novembra 2010 hlasoval poslanec Igor Matovič za. Rovnako hlasovali aj ďalší traja poslanci zo združenia Obyčajní ľudia.

" Na februárovej schôdzi predložíme pozmeňujúci zákon ku koaličnej novele zákona o štátnom občianstve, " povedal Igor Matovič až o mesiac a pol 24. januára 2011. Ak by tento pozmeňujúci návrh neprešiel, Obyčajní ľudia podľa Matoviča koaličnú novelu zákona o štátnom občianstve nepodporia.

Matovič sa 2. februára 2011 vyjadril, že podporí novelu zákona o štátnom občianstve, ktorú do parlamentu predložili poslanci za Smer.

Po vyjadreniach, že pozmeňujúci návrh nakoniec nepredloží sa 8. februára 2011 Matovič vyjadril , že ho predloží vďaka poslancom Smeru, ktorí sa mu pod iniciatívu podpísali.

V samotnej rozprave po hlasovaní o doplnení zákona o štátnom občianstve v novembri 2010 sa nikto z Obyčajných ľudí k návrhu novely zákona nevyjadril negatívne.

hlasoval povedal podporí vyjadril rozprave


Po prvé, môže niekoho zamestnať takzvane na živnosť. Aké tam má náklady nepriame so zamestnancom? No žiadne? Nemusí mu platiť ani obedy, ani dovolenku, nemusí myslieť na žiadne odstupné, skrátka nič. A takýto zamestnanec na živnosť nemá absolútne žiadnu ochranu, ani tú najmenšiu. Nič.

Výhody a nevýhody práce na živnosť porovnal v roku 2007 (v tejto oblasti v Ondrušom uvádzaných parametroch sa odvtedy nič podstatné nezmenilo) napríklad web uspesne-podnikanie : "Dlhodobo však tieto nižšie odvody živnostníka môžu znamenať aj nevýhodu – ak živnostník ochorie, dostane zo sociálnej poisťovne trikrát nižšie nemocenské, než keby bol zamestnancom. Nízke odvody sa potom odrazia aj na dôchodku. Ak platíte nižšie odvody do sociálnej poisťovne než zamestnanec, budete dostávať nižší dôchodok, resp. si menej sporíte do 2. piliera. A niektorí živnostníci (napríklad slobodní umelci) nemusia platiť do sociálnej poisťovne žiadne odvody. V prípade zamestnanca odvádza za neho do poisťovní ďalšie odvody zamestnávateľ. V prípade 20.000-cového platu sú náklady zamestnávateľa asi o tretinu vyššie. Ako zamestnancovi zvykne firma k platu pridávať rôzne zamestnanecké výhody – mobil, služobné auto, notebook a pod. V prípade práce na živnosť sa v mnohých prípadoch bude od vás očakávať, že si tieto prostriedky zabezpečíte sami. Ako živnostník nemáte právny nárok dovolenku, stravné lístky, príplatky za prácu nadčas a v noci. To všetko závisí len na dohode (zmluve) medzi vami a vašim obchodným partnerom. Ako živnostník ručíte sa všetky svoje záväzky (napríklad spôsobenú škodu z nedbanlivosti) celým svojim majetkom – ste pripravený na toto riziko? Ako zamestnanec by ste náhradu škody hradili len do výšky trojnásobku priemerného zárobku. Pri práci na živnosť nemáte takú právnu ochranu ako pri zamestnaneckom pomere – nemáte pracovnú dobu „od-do“, nie ste chránený výpovednou lehotou, nemáte tak veľkú ochranu pred neprimeranými pracovnými podmienkami."

web uspesne-podnikanie


Súčasťou týchto zmien, áno, sú aj verejné výberové konania narozdiel od súčasného stavu, kde v zásade v konečnom dôsledku len jedna osoba, a to generálny prokurátor, môže rozhodnúť o tom kto bude prokurátorom a kto nie.

Súčasný stav menovania prokurátorov upravuje zákon č. 154/2001 Z. z. Ten v § 8, ods. 1 hovorí: "(1) Prokurátora vymenúva do funkcie prokurátora bez časového obmedzenia na určenú prokuratúru generálny prokurátor." Podľa Vládneho návrhu zákona , ktorým sa mení a dopĺňa zákon č. 153/2001 Z. z. a tiež 154/2001 Z.z. (uvádzame niektoré vybrané úseky z návrhu):

č. 154/2001 Z. z.
Vládneho návrhu zákona


Toho sme nemali ako zvoliť, lebo ten odstúpil. (v tajnej voľbe koaličného prokurátora, pozn.)

Kandidát koalície na generálneho prokurátora Čentéš sa kandidatúry vzdal pred voľbou, 13. mája 2011. Voľba sa konala 17. mája 2011.

Čentéš


V roku 2006, keď nastúpila vláda Smeru prvýkrát, tak zadĺženosť domácností bola 8,8 miliardy eur. Dneska je 34,1, viac, na štvornásobok išla zadĺženosť slovenských domácností počas vlád Smeru...

V roku 2006 patrila Slovenská republika medzi krajiny s najmenšou mierou zadĺženosti domácnosti v rámci krajín Európskej únie. Najnovšie štatistiky uvádzajú, že Slovensko je najrýchlejšie rastúcou krajinou v strednej a východnej Európe, čo sa týka zadĺženosti domácnosti. Podľa štatistík Eurostatu a Európskej centrálnej banky zadĺženosť slovenských domácností stúpala každým rokom, a to aj počas obdobia vlády Ivety Radičovej ( .pdf , s. 40). Zatiaľ čo v roku 2006 bola zadĺženosť domácností skutočne na úrovni 8,8 mld. eur, v roku 2017 sa vyšplhala na 32,3 mld. eur. Kvôli odchýlke hodnotíme výrok ako nepravdivý. Štatistika Eurostat uvádza dlh domácností v percentách z hrubého disponibilného príjmu domácnosti (gross disposable income). V nasledujúcej tabuľke sú uvedené prerátané hodnoty v mld. eur. Dátum zverejnenia analýzy: 01.10.2018 Naspäť Nahlásiť chybu

zadĺženosti zadĺženosti .pdf


Ten postoj KDH (nehlasovať za Ústavu SR, pozn.) bol vtedy spojený s obavami o štýl a spôsob vládnutia, ktoré tu vtedajšia politická garnitúra na Slovensku reprezentovala.

Výrok hodnotíme ako pravdivý, keďže poslanci KDH, ktorí hlasovali proti Deklarácií tak urobili v obavách o ďalší vývoj zvrchovaného Slovenska.

TASR
podotkol
Politologická revue 3/2005
TASR
(
Politologická revue 3/2005


Zákon získal v prvom čítaní ústavnú väčšinu bez SaS (dôchodkový strop, pozn.). (...) Aj v prípade Mostu-Híd hovoria, že nie celkom sú stotožnení s predstavou, že pôjdeme na 64 rokov a preto dali voľné hlasovanie a ak si pamätám, niekoľko hlasovalo za tento návrh, iní sa buď zdržali hlasovania alebo hlasovali úplne inak.

V máji 2018 strana Smer-SD predstavila návrh ústavného zákona o zastropovaní dôchodkového veku, ktorý by určoval vek do dôchodku na 64 rokov. Prvé hlasovanie prebehlo 18. septembra 2018, kedy návrh získal 93 hlasov zo 145 prítomných poslancov. Za návrh hlasovali poslanci za strany Smer-SD, SNS, KĽSNS, hnutie Sme rodina a niektorí poslanci z klubu Most-Híd. Proti návrhu hlasovali všetci poslanci strany SaS. Výrok na základe informácií o hlasovaní NR SR hodnotíme ako pravdivý.

hlasovanie júnovej Most-Híd


Európska únia vyčlenila 1,5 miliardy na to, aby sa preplácala vojenská pomoc, preto je to dobrá správa pre slovenských občanov a daňových poplatníkov, že gro tej výzbroje, ktorú sme dali na Ukrajinu, bude preplatené.

Európska únia 13. apríla 2022 schválila navýšenie rozpočtu na podporu členských štátov v poskytovaní vojenskej pomoci Ukrajine na 1,5 miliardy eur. Je však zatiaľ v jednaní, čo všetko z výzbroje darovanej na Ukrajinu bude preplatené, výrok preto hodnotíme ako neoveriteľný.

Európska rada schválila navýšenie rozpočtu Európskeho mierového nástroja o 500 miliónov eur, čím sa pôvodný rozpočet navýšil na 1,5 miliardy, ako uvádza Korčok. Tento rozpočet je v súčasnosti určený na podporu členských štátov EÚ v dodávkach vybavenia a materiálu ukrajinským ozbrojeným silám, vrátane vojenského vybavenia smrtiacej sily na obranné účely.

Rozpočet ďalej zahŕňa napríklad financovanie osobných ochranných prostriedkov, lekárničiek a paliva.

Slovensko doposiaľ pomohlo Ukrajine vojenským materiálom v hodnote 62 miliónov eur a dodaním protivzdušného systému obrany S-300. Rokovania s EÚ o refundácii tejto pomoci potvrdil aj minister obrany Jaroslav Naď. Keďže sa však zatiaľ jedná o neukončené rokovania, výrok označujeme ako neoveriteľný.

schválila schválila pomohlo potvrdil


Druhýkrát v tomto roku klesajú ceny elektriny pre domácnosti, rast cien klesol na 1,9%.

Je pravdou, že medziročná miera inflácie ( Eurostat ) bola v marci 2013 na úrovni 1,9%. Oproti januáru, či februáru 2013 ide o pokles. SMER-SD však nesprávne uvádza, že ceny elektriny mali klesnúť druhýkrát v tomto roku. V skutočnosti klesli v januári 2013 o 0,2% a vo februári a marci zostala cena elektriny nezmenená, čiže na úrovni mesiaca január. V tomto roku tak klesla cena elektriny pre domácnosti len raz. V priebehu apríla bolo zverejnené oznámenie, že cena elektriny klesne opäť od mája. Výrok na základe toho považujeme za pravdivý. Mesiac október 2012 november 2012 december 2012 január 2013 február 2013 marec 2013 HICP index 3,9 3,5 3,4 2,5 2,2 1,9 Správa ŠÚ SR - Vývoj spotrebiteľských cien v marci 2013 : Index spotrebiteľských cien sa v marci oproti februáru v domácnostiach zamestnancov zvýšil o 0,1 % a v domácnostiach dôchodcov nezmenil. Index spotrebiteľských cien v marci medziročne vzrástol za domácnosti zamestnancov a za domácnosti dôchodcov zhodne o 1,9 %. Na úrovni minulého mesiaca zostali ceny skutočného nájomného plateného nájomníkmi; vodného; stočného; elektriny ; plynu; tepelnej energie. Správa ŠÚ SR - Vývoj spotrebiteľských cien vo februári 2013 : Index spotrebiteľských cien sa vo februári oproti januáru v domácnostiach zamestnancov a v domácnostiach dôchodcov nezmenil. Index spotrebiteľských cien vo februári medziročne vzrástol za domácnosti zamestnancov a za domácnosti dôchodcov zhodne o 2,2 % . V odbore bývanie, voda, elektrina, plyn a iné palivá na úrovni predchádzajúceho mesiaca zostali ceny skutočného nájomného plateného nájomníkmi, imputovaného nájomného bývajúcich vlastníkov, vodného, stočného, iných služieb vzťahujúcich sa na bývanie, elektriny , plynu, tepelnej energie. Správa ŠÚ SR - Vývoj spotrebiteľských cien v januári 2013 : Klesli ceny elektriny o 0,2 % a imputovaného nájomného bývajúcich vlastníkov o 0,1 %. Index spotrebiteľských cien sa v januári 2013 oproti decembru 2012 zvýšil v domácnostiach zamestnancov o 0,6 % a v domácnostiach dôchodcov o 0,7 %. Index spotrebiteľských cien v januári medziročne vzrástol za domácnosti zamestnancov a za domácnosti dôchodcov zhodne o 2,4 %. TASR priniesla 15.4.2013 správu, v ktorej oznamovala zníženie cien elektriny od mája 2013: " Koncová cena elektriny sa zníži všetkým odberateľom v SR o približne 3 %. Umožnilo to rozhodnutie Regulačnej rady Úradu pre reguláciu sieťových odvetví (ÚRSO) ." Dátum zverejnenia analýzy: 24.04.2013 Naspäť Nahlásiť chybu

Eurostat

TASR


Odmietame, aby sa predávali takým spôsobom napríklad ako sa predali slovenské elektrárne. Úplne pod cenu, keď bola otázka možnosti odkúpenia, tak zrazu tá cena bola dvojnásobná, za akú sme ich predali.

Nepodarilo sa nám overiť tvrdenie, aká vysoká bola cena, ktorú Enel ponúkol Ficovej vláde za opätovné odkúpenie Slovenských elektrární. O konečnej cene pôvodného predaja Enelu viedla vláda R. Fica s Enelom spor, avšak následne sa zmluvné strany dohodli, že žiadna z nich nebude nič doplácať.

Denník Pravda prináša nasledujúcu chronológiu:

apríl 2006 – R. Fico: "Dzurindova vláda predala 66 percent akcií Slovenských elektrární talianskemu Enelu za 839 miliónov eur (31,4 miliardy korún)."

Pritom Enel chcel od vlády naspäť 8,9 miliardy korún.

október 2009 – "Zmluvné strany sa dohodli, že kúpna cena pri uzavretí vo výške 839 miliónov eur je konečná. Žiadna zo zmluvných strán nie je povinná uhradiť druhej strane dodatočnú platbu ako úpravu kúpnej ceny.“ – Uvádza to najnovší návrh o skončení privatizácie elektrární, ktorý predkladá minister hospodárstva Ľ. Jahnátek na rokovanie vlády

Pravda


Tá hlavná os konfliktu za ostatné dva roky bola práve medzi Kresťansko-demokratickým hnutím nielen, ale aj, ktoré získalo to najvyššie bodové ohodnotenie a úplne na opačnom pole je Smer.

R. Prochádzka má na mysli rebríček boja proti korupcií zhotovený Transparency International Slovensko v júli 2011. Podľa danej štúdie najlepšie vyšlo z parlamentných strán KDH a na opačnom konci posledné medzi parlamentnými stranami bola strana SMER.

Rebríček sa zostavoval na základe snáh jednotlivých poslancov pri príjmaní protikorupčných žákonov a zvyšovania transparentnosti.

Transparency International Slovensko


Zároveň sme znížili výdavky štátu o cca 10%.

V Programe Stability Slovenskej Republiky na roky 2011 až 2014 ( .pdf , s.7) sa píše o pláne znižovať základné výdavky štátu ako aj znižovanie miezd vo verejnom sektore.

.pdf
tlačovej správy
tlačovej správy
7,8 %


Od januára tohto roku prevzali obvodné úrady, ktoré spadajú pod ministerstvo vnútra, školské úrady a stavebné úrady.

V rámci prvej fázy programu ESO, ktorý štartoval 1. januára 2013 k takémuto kroku naozaj došlo. "K 1. januáru 2013 dôjde k zrušeniu 64 štátnych úradov. Pôsobnosť krajských školských úradov; krajských stavebných úradov; územných vojenských správ prejde na existujúce obvodné úrady v sídle kraja v pôsobnosti MV SR."

1. januára 2013


Biele vrany, máme tri na kandidátke (OĽaNO-NOVA, pozn.)

Na kandidátnej listine strany OĽaNO sa skutočne nachádzajú traja držitelia Bielej vrany: Alan Suchánek ocenený v roku 2015 , Oto Žarnay ocenený v roku 2013 a Ján Mičovský ocenený v roku 2010 . Výrok hodnotíme ako pravdivý. Biela vrana je podľa vlastnej definície " ocenením spoločensky prínosného a odvážneho občianskeho činu ." Tieto ocenenia sú udeľované od roku 2008, ocenených vyberajú predstavitelia z verejného života a mimovládneho sektora. Projekt je pod záštitou Aliancie Fair Play a Via Iuris. Dátum zverejnenia analýzy: 03.03.2016 Naspäť Nahlásiť chybu

kandidátnej listine

definície


Dnes už sa môžme nádejať omnoho viac ako včera, že to prežijeme. Že to medzinárodný finančný systém zvládne. Včera som si všimol výrok nemeckého ministra financií Wolfganga Schoebleho ale aj nemeckej banky Duetsche Bank, ktorá je veľmi zaangažovaná napríklad v Grécku, a tie výroky boli prvý krát v tom slova zmysle, že bude to najhoršie pre Grécko, pre nás to dobré nebude, ale vieme si s tým poradiť.

Nemecký minister financií sa vyjadril v podobnom duchu ako to interpretuje M. Dzurinda. Výrok hodnotíme ako pravdivý. 11. mája 2012 Euobserver.com píše: " Nemecký minister financií Wolfgang Schauble povedal, že eurozóna by prežila, ak by ju Grécko opustilo, pretože štruktúry jednotnej meny sú robustnejšie ako pred dvomi rokmi."

Euobserver.com


Je historicky najvyššia nezamestnanosť v Českej republike...

Podobný výrok sme overovali už v minulosti ( Na telo , 10. februára 2013). Podobný výrok overovali aj českí kolegovia z Demagog.cz ( Otázky Václava Moravce , 17. február).

Na telo
Otázky Václava Moravce
novej metódy


Dovoľte mi v prvom rade poďakovať, myslím, že osobitne pánovi Hlinovi, lebo ak sa nemýlim, on začal organizovať tie zhromaždenia, ostatní sa potom k nemu pridali, ktorí tam boli na tribúne.

Prvý protest, v súvislosti s kauzou v zdravotníctve, skutočne organizoval poslanec Alojz Hlina. V nasledujúcich protestoch 14., 17., 25., a 28. novembra 2014 sa k nemu pridali aj Richard Sulík, Igor Matovič a Daniel Lipšic. Výrok hodnotíme ako pravdivý. Prvý protest súvisiaci s kauzou nákupu predraženého CT prístroja v piešťanskej nemocnici zorganizoval poslanec Hlina 11. novembra v Košiciach pred domom predsedu parlamentu Pavla Pašku, ktorý zo svojej funkcie neskôr odstúpil . Ďalší protest sa odohral v piatok 14. novembra 2014. Na pódiu už stáli okrem organizátora Hlinu aj Matovič, Lipšic a Sulík. Následne na deň 25. výročia Nežnej revolúcie 17. novembra sa uskutočnil už v poradí druhý bratislavský protest . 25. novembra Hlina spoločne s Danielom Lipšicom, Richardom Sulíkom a Igorom Matovičom zorganizoval tretí protest v Bratislave a 28. novembra zorganizovali tretí protest opäť v Košiciach .

protest kauzou odstúpil protest protest Bratislave Košiciach


Veď to je, pozrite sa, Berény, podpredseda SMK tvrdil, že za každú cenu musia sa dostať teda Strana maďarskej koalície do slovenskej vlády. Za každú cenu.


V podstate sa kúpi len veža z FVPU z Dubnice nad Váhom a nič iné, tzn. to, čo bolo na rozdiel od Vydry, že kde malo pracovať 16 slovenských podnikov (pozn. porovnanie Patrie a Vydry v otázke toho, ako veľmi sa budú podieľať slovenské firmy).

Na výrobe transportéru Vydra, ktoré plánovala zaobstarať predošlá vláda, sa mali slovenské firmy podieľať predovšetkým dodaním zbraňovej veže z Novej Dubnice a zmontovaním vozidiel. Zapojenie 16 slovenských podnikov do zaobstarania transportérov bolo iba predpokladom vyplývajúcim z analýz, nešlo o existujúcu dohodu. Podľa fínskej vlády sa na výrobe transportérov Patria AMVXP, ktoré súčasné ministerstvo obrany Slovenskej republiky vybralo na základe verejnej súťaže sa má Slovensko podieľať minimálne zo 40 %. Výrok hodnotíme ako zavádzajúci.

V roku 2018 plánovalo Ministerstvo obrany SR pod vedením SNS nakúpiť 81 kusov obrnených vozidiel s názvom Vydra. Vozidlo vzniklo ako prototyp na základe technickej dohody medzi slovenským a fínskym ministerstvom obrany.

Tieto transportéry mali byť súčasťou ťažkej mechanizovanej brigády, ktorej zriadenie od Slovenska požaduje NATO. Obstaranie vozidiel je tiež súčasťou Dlhodobého plánu rozvoja ozbrojených síl SR. Minister obrany Peter Gajdoš v roku 2018 uviedol , že nákup vozidiel môže podporiť domáci obranný priemysel, pretože podľa vtedajších analýz sa na ich výrobe mohlo podieľať aj 16 slovenských firiem, išlo však iba o predpoklady.

Na výrobe vozidiel sa mali slovenské firmy podieľať predovšetkým dodaním zbraňovej veže z Novej Dubnice a zmontovaním vozidiel, napríklad v strojárňach Way Industries v Krupine. Na výrobe fínskeho konceptu transportéra sa tradične podieľa taktiež Švédsko, Česko, Izrael a Taliansko. Nákup obrnených transportérov predošlej vláde neprešiel kvôli problémom s transparentnosťou.

Súčasná vláda na zaobstaranie obrnených vozidiel vyhlásila novú verejnú súťaž. Jedným z kritérií ministerstva obrany SR bolo aj zapojenie slovenského priemyslu. Tender vyhrala fínska ponuka vozidiel Patria AMVXP. Do súťaže sa okrem Fínska zapojilo Česko, Rumunsko, Španielsko a USA. Fínske vozidlo spĺňa viacero špecifických požiadaviek, ktoré boli zapracované ešte počas spolupráce s predchádzajúcim vedením ministerstva obrany. Fínska vláda tvrdí , že minimálne 40 % vozidla Patria sa bude vyrábať na Slovensku.

V prvej fáze chce ministerstvo obrany zaobstarať 76 transportérov za viac ako 300 miliónov eur.

podieľať
bolo
Podľa
plánovalo
vzniklo
mali
je
uviedol
mali
Novej Dubnice
neprešiel
problémom
bolo
tvrdí
chce


...bol to Robert Fico, ktorý teatrálne trhal faktúry, pritom on prevzal stratovú matku SPP, ktorá následných 7 rokov robila ročne 100 000 000 straty na úkor všetkých daňovníkov.

Za vlád Roberta Fica a Smeru - teda v rokoch 2014 až 2019/2020 - po tom, čo štát získal 100 percentný podiel v SPP, spravila firma prevádzkové straty súhrnne eur vo výške viac ako 460 miliónov. Nebolo to však „ročne 100 miliónov” eur „následných 7 rokov”, ako to tvrdil Richard Sulík. V minulosti sa vyjadroval presnejšie, keď hovoril o stratách „okolo 100 miliónov eur ročne vo väčšine rokov." Toto jeho najnovšie tvrdenie preto hodnotíme ako už nepravdivé. V januári 2017 Robert Fico kritizoval vysoké poplatky za elektrinu a plyn. Na znak nesúhlasu vzal do ruky faktúru a pred kamerami ju roztrhal so slovami: „Prosím, urobte s nimi toto.“ Vtedajší predseda Úradu pre reguláciu sieťových odvetví (ÚRSO) Jozef Holjenčík krátko následne odstúpil z funkcie. V roku 2014, počas druhej vlády Roberta Fica, štát odkúpil 49-percentný podiel od spoločnosti EPH a stal sa tak jediným akcionárom Slovenského plynárenského priemyslu (SPP). Spolu s kúpou Slovensko prevzalo celý dlh vygenerovaný v SPP, ktorý po prevzatí predstavoval 120 miliónov eur. SPP vykazovala stámiliónové zisky, no to len vďaka dividendám z dcérskych spoločností. Bez týchto ziskov je firma od roku 2013 vo veľkých (prevádzkových) stratách. Podľa DenníkaE bola v rokoch 2014 až 2019 výška týchto strát spolu na úrovni 468 miliónov eur. Z účtovnej závierky za rok 2020 vyplýva , že po odpočítaní ziskov z investícií (dividend) bol SPP v prevádzkovom zisku 6,6 milióna eur (s.6). Ziskové hospodárenie v roku 2020 chválil aj minister hospodárstva Sulík. Spolu teda SPP za sedem rokov (2014 až 2020) vyrobil prevádzkové straty vo výške 461 miliónov eur. Priemerná strata za toto obdobie je teda 66 miliónov eur. Podľa prepočtov Denníka N spravil SPP straty v stomiliónových výškach SPP v rokoch 2014, 2015 a 2018 a 2019 (Finstat).

vyjadroval kritizoval odstúpil odkúpil vykazovala vďaka je bola vyplýva chválil Denníka


...akreditačná agentúra, (...), ktorá by mala urobiť poradok v kvalite hodnotenia vysokých škôl, ktorá bude budúci rok urobená, vykreovaná, máme na to v rozpočte okolo 800 miliónov eur rezervovaných, (...).

Ministerstvo školstva SR plánuje zriadiť verejnoprávnu inštitúciu pod názvom Slovenská akreditačná agentúra. Rozpočet ministerstva na rok 2018 oproti rozpočtu roku 2017 počíta so zvýšenými výdavkami na program Vysokoškolské vzdelávanie a veda, sociálna podpora študentov vysokých škôl aj kvôli zriadeniu agentúry, ktorej kompetencie sa budú týkať hodnotenia vysokých škôl. Plánované výdavky súvisiace so zriadením agentúry obsahuje sprievodná dokumentácia k návrhu zmeny zákona o vysokých školách, v ktorej je uvedená suma 900 tis. eur aj s rezervami. Výrok hodnotíme ako nepravdivý. Kapitola Ministerstva školstva na rok 2018 bude mať k dispozícii celkové výdavky v sume 1,36 mld. eur. Výdavky rezortu oproti roku 2017 stúpli. Oproti roku 2017 je rozpočet o 116 mil. eur vyšší, čo súvisí aj s plánovaným zriadením Slovenskej akreditačnej agentúry ( .pdf , s. 71). Údajných 800 miliónov je 59 % celého rozpočtu rezortu školstva, športu, vedy a výskumu. Táto suma je zjavne nereálna. 800 miliónov eur je približne 5-násobok rozpočtu celého Žilinského kraja za rok 2017, či približná suma slovenských výdajov na obranu v roku 2014. Podľa návrhu zmeny zákona č. 131/2002 Z. z. o vysokých školách, ktorý je momentálne v štádiu vyhodnotenia medzirezortného pripomienkového konania sa uvádza, že "náklady odhadujeme na 860 000 eur, po vytvorení rezervy na nečakané výdavky a podobne zaokrúhlene 900 tis. eur. V nákladoch sa nepočíta s prípravnou fázou samotného procesu hodnotenia, jej vykrytie sa predpokladá v rámci kalkulovanej rezervy" ( .doc , s. 4) . Akreditačná agentúra preberie kompetencie 21-člennej Akreditačnej komisie, ktorá je poradným orgánom vlády SR ( .pdf , s. 1) a jej úlohou je sledovanie a posudzovanie kvality vysokých škôl. Schvaľuje tiež vysokoškolské študijné programy a vypracuváva odporúčania na zlepšenie práce vysokých škôl. V apríli predložil bývalý minister školstva Peter Plavčan zákon o vzniku novej Slovenskej akreditačnej agentúry. Úmysel agentúru zriadiť môžeme nájsť v tzv. Učiacom sa Slovensku. Nájdeme v nej aj úmysel využiť ju pre lepšiu štandardizáciu hodnotenia kvality vysokých škôl ( .pdf , s. 172-3). Dátum zverejnenia analýzy: 04.12.2017 Naspäť Nahlásiť chybu

sprievodná
.pdf
rozpočtu
na obranu
návrhu
.doc
.pdf
Schvaľuje
odporúčania
Plavčan
.pdf


Z Klubu 500 nie je v tomto štátnom systéme (duálne vzdelávanie, pozn.) jediný zamestnávateľ.

Klub 500 je, podľa vlastných slov, " neziskové občianske združenie založené v roku 2002 slovenskými vlastníkmi a spoluvlastníkmi spoločností zamestnávajúcich viac ako 500 zamestnancov. Klub vznikol s cieľom chrániť záujmy slovenských podnikateľov a zamestnávateľov ako doma, tak na pôde európskych inštitúcií. (...) Medzi hlavné činnosti Klubu patrí obhajovanie rozvojových, zamestnávateľských a obchodných záujmov slovenských súkromných podnikateľov pri rokovaniach so zastupiteľským zborom NR SR, vládou SR, politickými stranami a ďalšími národnými a nadnárodnými inštitúciami. Predstavitelia Klubu 500 sa aktívne zúčastňujú na tvorbe právnych noriem a koncepčných materiálov z oblasti hospodárskej a priemyselnej politiky. "

Klub 500
zoznam
kritiku
spoluprácu


Ja považujem za nečestné ísť na kandidátku strany (SaS, pozn.), ktorá je za legalizovanie marihuany.

Vo volebnom programe SaS (.pdf) pre parlamentné voľby 2010 sa okrem iného píše: "Držba a pestovanie marihuany je v súčasnosti na rozdiel od držby tabaku a alkoholu trestným činom podobne ako pri kokaíne, heroíne a iných omamných a psychotropných látkach, napriek tomu, že sa vo viacerých prípadoch nejedná o spoločensky nebezpečné konanie. Držbou alebo pestovaním marihuany sa tak najmä mladý dospelý človek, alebo človek, ktorý marihuanu využíva na liečebné účely, môže vystaviť traumatizujúcemu trestnému stíhaniu a môže byť odsúdený na nepodmienečný trest odňatia slobody. SaS preto navrhuje: - Nebrániť dovozu, výrobe a predaju liečiv (na lekársky predpis) na báze účinnej látky z marihuany, ak sa využívajú v iných krajinách EÚ. - Držbu a pestovanie marihuany dospelou osobou v rozsahu na vlastné účely legalizovať, rovnako ako požitie marihuany alebo jej podanie inej dospelej osobe v súkromí, alebo v súkromí iného s jeho súhlasom. - Akýkoľvek predaj a inú zárobkovú činnosť popri ďalších skutkových podstatách i naďalej považovať za trestný čin. - Sprísniť trestnoprávny postih pri vedomom opakovanom porušení a pri akomkoľvek predaji. Čiastočnou dekriminalizáciou marihuany zabránime zhoršovaniu spoločenského uplatnenia ľudí tým, že budú mať záznam v registri trestov za činnosť, ktorá nie je spoločensky nebezpečná. Taktiež nechceme brániť využívaniu liečiv založených na účinnej látke marihuany na základe lekárskeho predpisu, ak môžu človeku pomôcť pri liečbe ochorení." V programe sa nehovorí o celkovej legalizácii marihuany, ako by mohlo z výroku A. Belousovej vyplývať, ale predovšetkým o čiastočnej dekriminalizácii.

volebnom programe SaS


Došla tu aj určitá výtka z úrovne Európskej komisie v tom, že je lepšie, keď budete mať centrálny koordinačný orgán, nezávislý od riadiacich orgánov.

O požiadavke Európskej komisie na nezávislý centrálny koordinačný orgán, nezávislý od riadacich orgánov a schopný poskytnúť externé hodnotenie projektov sme našli zmienku iba v inej správe , ktorá sa odvoláva na vyjadrenie Ľubomíra Vážneho. Keďže nevieme existenciu takejto "výtky" dostatočne doložiť, ani vylúčiť, výrok považujeme za neoveriteľný.

správe


Na druhej strane je škoda, že odchádzajúca vláda neurobila vlastný odpočet.

Podľa nám dostupných zdrojov nemáme informácie o tom, že by si vláda Ivety Radičovej alebo jednotliví ministri robili odpočet. Urobili si ho však jednotlivé koaličné strany:

SDKÚ-DS SaS Most-Híd


...sme dokázali vybrať v roku 2014 aj s veľmi účinnou spoluprácou Generálnej prokuratúry, Finančnej správy a ďalších zložiek a zastaviť na daňových únikoch stovky miliónov eur.

Podľa IFP, výber daňových príjmov celkom v rokoch 2013 a 2014 sa oproti plánu sa navýšil o 1,031 mld. eur. Ako však aj IFP uvádza, nedá sa minimálne v položke daní z príjmov PO (+ 471 mil. eur oba roky) hovoriť len o vplyve boja proti únikom, ale skôr o viacerých iných faktoroch (rast ekonomiky, ziskovosti firiem, lepšieho zúčtovania dane v podaných daňových priznaniach, zmeny v zákone o dani z príjmov a pod.). Platí však, že sú to stovky miliónov eur pre zlepšený výber daní. Podľa Informácie o plnení Národného programu reforiem Slovenskej republiky 2014 (bod 2), ktorá vychádza z Návrhu rozpočtového plánu na rok 2015, ktorý vláda schválila v októbri 2014, uvádza a spája boj s daňovými únikmi s bojom na únikoch DPH a hovorí zvýšení úspešnosti výberu daní o 514 miliónov eur v roku 2014: "Pokračuje implementácia opatrení na zlepšenie výberu daní, ktoré možno pozorovať najmä pri DPH. Nepriaznivý vývoj úspešnosti výberu DPH sa podarilo zvrátiť v roku 2013 a ďalšie zlepšenie možno pozorovať aj v roku 2014. Efektívna daňová sadzba stúpa už sedem štvrťrokov po sebe a dosiahla úroveň roka 2009. Vyššia úspešnosť výberu DPH oproti úrovni z roka 2012 znamená dodatočné príjmy na úrovni 241 mil. eur (0,3 % HDP) v 2013 a 514 mil. eur (0,7 % HDP) v 2014." Spolu ide o celkovo 755 miliónov eur v rokoch 2013 a 2014. Rovnaký text uvádza aj už spomenutý Návrh (.pdf, s. 26) rozpočtového plánu Slovenskej republiky na rok 2015: "Prioritou vlády SR v oblasti daní naďalej ostáva boj proti daňovým únikom na DPH, pridáva sa aj potieranie únikov na DPPO. Opatrenia na boj proti únikom na DPH prijaté od konca roka 2012 pomohli zvrátiť dlhoročný nepriaznivý vývoj. Úspešnosť výberu DPH stúpa už sedem po sebe nasledujúcich štvrťrokov a dosiahla úroveň roka 2009. Vyššia úspešnosť výberu DPH oproti úrovni z roka 2012 znamená dodatočné príjmy na úrovni 241 mil. eur (0,3 % HDP) v 2013 a 514 mil. eur (0,7% HDP) v 2014 ." V prípade, ak by sme uvažovali len o rozdiele medzi rozpočtovanými daňovými príjmami a príjmami aktuálnymi podľa poslednej septembrovej prognózy IFP (s. 8), je pravda, že oproti rozpočtu verejnej správy 2014-2016 sa vybralo na daniach (celkovo) v roku 2013 o 463 miliónov eur viac a v roku 2014 o 568 miliónov eur viac. Spolu sa teda oproti plánu vybralo 1,031 o viac ako miliardu eur viac. V praxi však nepôjde o viac ako jednu miliardu eur len kvôli zlepšenému výberu daní z dôvodu boja proti daňovým únikom. Ako píše Inštitút finančnej politiky (s. 4-5) v septembrovej prognóze, je boj proti daňovým únikom len jeden z faktorov lepšie výberu daní (rast ekonomiky, ziskovosti firiem, lepšieho zúčtovania dane v podaných daňových priznaniach, zmeny v zákone o dani z príjmov a pod.) Dátum zverejnenia analýzy: 12.01.2015 Naspäť Nahlásiť chybu

Informácie Návrh IFP


Tu sa nezhodneme a okrem toho tam boli ďalšie problémy, ktoré vyšetruje aj policajný zbor,  o 500 miliónov eur posunuté čísla z večera do rána tak, aby to vyzeralo porovnateľné.

Ján Figeľ hovorí o prípade , keď bola na ministerstve dopravy tesne pred voľbami zvýšená cena diaľníc. Figeľ tvrdí, že toto zvýšenie prebehlo pomocou použitia nepresnej analýzy budúcej znehodnotenia peňazí (inflácie), keď splátky počítali s infláciou na úrovni 6%, pričom Ministerstvo financií počíta iba s polovičnou infláciou. Splátky za stavbu diaľníc súkromnej spoločnosti sa tak mali zvýšiť až o 500 miliónov.

hovorí prípade


Len hovorím, že my musíme sa pripraviť na to a tu by som chcel sa otočiť na pána premiéra, že predsa máme bezpečnostnú stratégiu Slovenskej republiky, ktorá bola naposledy, myslím, že v roku 2005 ako aktualizovaná a od tej doby nie.

Aktuálna Bezpečnostná stratégia SR (.pdf) bola schválená NR SR 27. septembra 2005. Výrok preto hodnotíme ako pravdivý.

Bezpečnostná stratégia SR


Obaja bývalí primátori ma doporučili (ako nástupcu, pozn.), či už to bol pán Bošnák a teraz dosluhujúci pán Dutko.

Je pravdou, že na tlačovej konferencii, na ktorej Ján Žitňanský ohlásil svoju kandidatúru ho podporili tak Štefan Bošňák, ako aj úradujúci primátor Trnavy Vladimír Butko, ktorý bol tiež prítomný na konferencii. Výrok hodnotíme ako pravdivý. Trnava-live.sk , 18. septembra 2014: " Svojho kandidáta podporili aj dvaja primátori za KDH, bývalý Štefan Bošnák a súčasný Vladimír Butko. Ako sa zhodli, Žitňanský je skúsený a zodpovedný človek, ktorý má dlhoročné skúsenosti z pôsobenia v zastupiteľstve aj mestskej rade." Kandidáta na primátora mesta Trnava Jána Žitňanského podporila široká koalícia zložená z KDH, SDKÚ-DS, Nova,OĽaNO, SaS a Most-Híd. Dátum zverejnenia analýzy: 06.11.2014 Naspäť Nahlásiť chybu

podporili primátor Trnava-live.sk


Priemerná daň z príjmu právnických osôb v Nemecku je 30 %.

Nemecký systém zdanenia je progresívny , keďže sa na obyvateľstvo aplikuje rozdielna daňová sadzba v závislosti na výške ich príjmu. Tieto sadzby sa pohybujú v rozmedzí 14-45 %. Daň z príjmu právnických osôb sa v Nemecku pohybuje v rozmedzí 30 - 33 %.

progresívny pohybuje


Ja už som to spomínal, že v roku 2011 mali historický zisk viac ako 670 miliónov eur (banky na Slovensku, pozn.).

Z dostupných údajov vyplýva, že slovenské banky dosiahli v roku 2011 najvyšší zisk za uplynulých 6 rokov, co pravdepodobne znamená, že sa jedná o historicky najvyšší nominálny zisk. Výrok hodnotíme ako pravdivý. Cistý zisk slovenského bankového sektora dosiahol v minulom roku 674 miliónov eur. V porovnaní s rokom 2010 ide o nárast o viac ako 34 %. Zisk bánk bol však vo velkej miere tvorený jednorazovými príjmami. Informuje SITA 2. februára. Výrok hodnotíme ako pravdivý. Portál sme.sk priniesol tento graf Národnej banky Slovenska o zisku bánk v období rokov 2005-2010. Dátum zverejnenia analýzy: 11.06.2012 Naspäť Nahlásiť chybu

SITA

sme.sk


Dnes sa pšenica pohybuje okolo, ak sa nemýlim 400 EUR za tonu na svetových trhoch. Slovensko má dosť pšenice, aj minister Vlčan, za čo ho chválim verejne, vydal pokyn, ak to takto môžem zjednodušene povedať, aby sa sialo ešte viac teraz na jar, rovnako aj produkty, rastliny, z ktorých sa dá robiť olej.

Ceny pšenice skutočne dosahujú rekordné hodnoty, avšak z verejne dostupných zdrojov nie je známe, že by minister poľnohospodárstva vydal pokyn na zvýšenú sejbu obilnín a olejnatých plodín. Výrok preto hodnotíme ako neoveriteľný.

Cena pšenice sa od začiatku vojny na Ukrajine naozaj vyšplhala na 400 eur za tonu. Ide o 14-ročné maximum . Ukrajina a Rusko patria k najväčším exportérom pšenice, vojnový konflikt ako aj sankcie voči Rusku sa teda podpísali na rekordnom zdražení poľnohospodárskych komodít.

Na rokovaní krízového štábu ministerstva pôdohospodárstva zástupcovia agropotravinárskych samospráv potvrdili, že v súčasnosti je zabezpečené zásobovanie potravín, Slovensko ma dostatok zásob a že sú schopní navýšiť objem kapacít, ak by to bolo potrebné.

Od ukrajinskej a ruskej pšenice sú závislé hlavne africké krajiny a štáty na Blízkom Východe. Slovensko produkuje dostatok. Riaditeľka Potravinárskej komory Slovenska Jana Venhartová uviedla , že „Slovensko je sebestačné v poľnohospodárskych komoditách, čo sa týka aj obilnín, aj olejnín na vyše 200 percent“.

Juraj Šeliga nám k tomuto výroku 29. 3. poskytol stanovisko: „Táto informácia bola komunikovaná na rokovaní vlády a na rokovaní s poľnohospodármi.“ Z rokovaní s poľnohospodármi sme však nenašli verejne dostupné záznamy, výrok preto nechávame ako neoveriteľný.

pšenice maximum rokovaní uviedla


Ústavný súd v každom demokratickom štáte je pokladaný za najvyššiu ústavnú inštitúciu, za najvyššiu inštitúciu.

Nie je pravdou, že v každom demokratickom štáte je Ústavný súd považovaný za najvyššiu ústavnú inštitúciu, keďže vo viacerých demokratických štátoch sa jednoducho nenachádzajú. Ústavný súd tak logicky nie je v každom demokratickom štáte najvyššou inštitúciou (USA, VB, Švédsko, Fínsko). Andrej Kiska síce oprávnene poukazuje na význam a kľúčovú rolu ústavného súdu v politickom systéme Slovenska (ako aj ostatných členských štátov V4 a väčšiny európskych demokracií), jeho interpretácia pozície ústavného súdu v každom demokratickom štáte však nezodpovedá skutočnosti, a preto jeho výrok hodnotíme ako nepravdivý.

dominuje
model
Najvyššieho súdu
dôvodu
sústrediť
názory
Švédsko
Lindblom
Fínsko
Komisia
článku
bŕzd


Maďarsko má povedzme celoštátnu radu menšín, napríklad aj slovenská menšina má tam svoj, dá sa povedať takýto autonómny orgán, no tam vzhľadom na početnosť, tak samozrejme sú určité možnosti v dedinách, kde ich počet je, povedzme Slovákov v Maďarsku, tam je to možné.

V Maďarsku existuje orgán Celoštátna slovenská samospráva (CSS,pozn.) v rámci menšinových samospráv. Predsedom je Ján Fuzik. Najvyšším orgánom je Valné zhromaždenie skladajúce sa z 39 členov. CSS je partnerom vládnych orgáno v, parlamentných výborov, politických strán i historických cirkví . Tlačovým orgánom CSS je týždenník Ľudové noviny a v rámci jej štruktúr pôsobí aj Výskumný ústav Slovákov v Békešskej Čabe a amatérske divadlo Vertigo. V súčasnosti po ostatných voľbách pôsobí v Maďarsku 119 miestnych slovenských samospráv. Existenciu celoštátnej rady menšín, v ktorej má CSS zastúpenie sa nám nepodarilo potvrdiť.

Valné zhromaždenie

je partnerom vládnych orgáno


Sme v dobrej kondícii skutočne ako mesto, sme na 2. mieste z krajských miest, nám väčšina úverov odpadne v 2016.

Jozef Dvonč má pravdepodobne na mysli umiestnenie Nitry v hodnotení finančného zdravia inštitútu INEKO. Tento prieskum hospodárenia slovenských miest zaradil Nitru v poslednom hodnotení v roku 2013 na druhú priečku v rebríčku krajských miest. Zároveň Záverečný účet mesta Nitra za rok 2013 uvádza, že mesto Nitra spláca 8 nesplatených úverov, z čoho 5 úverov má splatnosť na konci roku 2016. Výrok preto hodnotíme ako pravdivý. Podľa Prehľadu o stave a vývoji dlhu mesta Nitry k 31.12.2013 zo Záverečného účtu mesta Nitra za rok 2013 (. pdf , s. 137) mesto Nitra spláca 15 úverov okrej úverov zo Štátneho fondu rozvoja bývania, ktoré majú dlhšiu dobu splatnosti. Sedem z týchto úverov ale bolo k 31.12.2013 splatených. Zo zvyšných ôsmych majú iba 3 úvery splatnosť po roku 2016. Pri zachovaní súčasného stavu zadlženia je teda pravdou, že Nitre odpadne väčšina úverov v roku 2016. Dátum zverejnenia analýzy: 07.11.2014 Naspäť Nahlásiť chybu

pdf


A ukáže sa čo je to chyba v tom prípade, lebo si uvedomte, že dnes máme 123 úsekov diaľnic naplánovaných so stavebnými povoleniami, kde existujú takéto pozemky, ktoré nie sú vyvlastnené. Ak ste teda takí puristi som zvedavý, či pán minister Figeľ zruší stavebné povolenia na týchto 123 kilometroch, lebo tam smerovala opatrenia vláda Roberta Fica, aby sme mohli stavať.

Exminister dopravy sa síce 27. januára 2011 pre TASR vyjadril: "Rešpektujem rozhodnutie Ústavného súdu SR, myslím si však, že bez uplatnenia tohto zákona by nebolo možné postaviť 140 km diaľnic a rýchlostných ciest a nechať súčasnej vláde rozostavaných 80 km a tiež nechať súčasnej vláde stavebné povolenia na nezačatých stavbách v rozsahu 123 km diaľnic a rýchlostných ciest. Vláda zastavila výstavbu diaľnic a na základe podnetu súčasných koaličných poslancov bude musieť zastaviť aj prípravu diaľnic a rýchlostných ciest, alebo bude musieť pripraviť novelu zákona, ktorá bude odobrená Ústavným súdom SR a zároveň zrýchli procesy stavebného konania." Nepodarilo sa nám však dohľadať nejaký iným zdroj, ktorý by toto tvrdenie potvrdil.


Ústava Slovenskej republiky nehovorí nič o spôsobe, akým sa má voliť kandidát na generálneho prokurátora.

Ústava Slovenskej republiky (.pdf), ôsma hlava, čl. 150: "Na čele prokuratúry je generálny prokurátor, ktorého vymenúva a odvoláva prezident Slovenskej republiky na návrh Národnej rady Slovenskej republiky." Ohľadom GP sa v Ústave SR spomína len vyššie uvedené veta, teda nič o spôsobe voľby GP sa v Ústave nepíše.

Ústava Slovenskej republiky


24-tého septembra v roku 2003 bola pravicová vláda a pán Bugár sedel ako podpredseda parlamentu v parlamente. Hlasovalo sa o zákone o sociálnom poistení a tento zákon o sociálnom poistení bol tak isto programovou prioritou vtedajšej pravicovej vlády.

Jeden z hlavných cieľov vlády v období 2002 - 2006 je dôchodková reforma.

cieľov


My si myslíme, že vzhľadom na ziskovosť bankového sektora plus aj údaje zverejnené Národnou bankou za prvý kvartál jasne naznačujú, že ešte aj medziročná ziskovosť, medzi rokom 2011 a 2010 stúpa, čiže nielen že stúpol zisk bánk medzi rokmi 2010 a 2009 o viac ako 100 % zdá sa, že podobný scenár, možno že nie až v takej sume nás čaká aj medziročne v tomto roku, ...

Podľa Slovenskej bankovej asociácie dosiahol v roku 2010 zisk bankového sektora 513,9 mil. eur, v roku 2009 250, 1 mil. eur. Medziročne tak zisk bánk stúpol o 105%. V prvom kvartáli 2011 dosiahol zisk bánk v porovnaní s rovnakým obdobím minulého roka nárast o 50%. Informácie od NBS, ktoré by toto tvrdenie potvrdili alebo vyvrátili sme nenašli.

Slovenskej bankovej asociácie


Na ministerstve hospodárstva je krízový štáb toho samotného ministerstva. Zo zákona to síce vediem ja, ale potom je tam niečo ako výkonný človek a to chcem zveriť Jane Kiššovej, ktorá je momentálne moja poradkyňa, je to naša dlhoročná poslankyňa bývalá... Viem, že aj iné ministerstvá majú svoje vlastné krízové štáby.

Zriadenie krízových štábov prikazuje ministerstvám Zákon o riadení štátu v krízových situáciách. Spadajú pod príslušného ministra. Podľa Organizačného poriadku Ministerstva hospodárstva je krízový štáb „stálym poradným orgánom ministra”. Nemá formu organizačného útvaru, je neformálny. Jana Kiššová - niekdajšia členka , podpredsedníčka a poslankyňa SaS - má byť poradkyňou Richarda Sulíka pre krízové opatrenia. Krízové štáby majú zriadené aj iné ministerstvá, nielen Ministerstvo hospodárstva. Tvrdenie Richarda Sulíka hodnotíme ako pravdivé.

prikazuje Spadajú poriadku členka má majú


A ja si myslím, že o tom pán Šeliga, ako kto zvládal krízu koronavírusu, rozhodli tiež voliči v tomto prieskume asi pred dvoma týždňami, kde jasne povedali, že vláda Petra Pellegriniho, resp. Peter Pellegrini, oveľa lepšie zvláda koronakrízu ako Igor Matovič.

Agentúra Focus medzi 15. a 17. aprílom zisťovala, kto podľa občanov lepšie zvláda(l) boj s koronavírusom. Igor Matovič je vo funkcii premiéra od 21. marca 2020. Prieskum zverejnila televízia Markíza v relácii Na telo z 26. apríla. 37,6% respondentov uviedlo, že koronakrízu zvládal lepšie expremiér Peter Pellegrini. 21,6% respondentov odpovedalo, že krízu zvláda lepšie súčasný premiér Igor Matovič a 32% si myslí, že ju obaja zvládali rovnako. Tvrdenie Erika Tomáša hodnotíme ako pravdivé.

zverejnila


Ide o úsek pod tzv. Hiadeľským sedlom, ktorý je veľmi dobre pripravený, ale to je úsek, ktorý skôr ako v roku 2014 sa nedá začať stavať z hľadiska určitých náročných prác, ktoré sú tam.

Nepodarilo sa nám nájsť žiadny dôkaz o tom, že by táto trasa bola „veľmi dobre pripravená“.


My sme vo východiskách rozpočtu na budúci rok sme pripravili taký sumár možností, ktoré sú na strane zníženia výdavkov, ale aj na strane zvýšenia príjmov a jedna z možností je rast spotrebných daní, ale len u alkoholu, teda u piva a vína.

Navrhované východiská rozpočtu na rok 2012 sú zverejnené na stránke MF . Podľa nich by mal schodok rozpočtu verejnej správy klesnúť z úrovne takmer 8% na 4,1% ( str. 3 ). Zvyšujú sa príjmy štátneho rozpočtu, znižujú výdavky.

stránke MF
str. 3
.pdf


My máme základný problém s euroval dvojkou s platbou v hotovosti a hlavne v tej časti kapitál na zavolanie. Tam máme vlastne zhodu. Viete, tam z toho trčí pre Slovensko platba v hotovosti až vo výške 5,1 miliardy eur. A keď uplynie ten dočasný kľúč slávny, ktorý vybojoval alebo vyrokoval Mikloš, tak to bude dokonca 6,1 miliardy.

Podľa Záverov EK z 24.-25. marca 2011 (.pdf) má podiel Slovenska na tzv. Európskom stabilizačnom mechanizme dosiahnuť 0,824% z celkovej sumy 700 mld. Eur. To vychádza 5,768 mld. Eur celkovo, z čoho hotovosť bude prinajmenšom 659,2 mil. Eur. Znížený príspevok pre krajiny s menším HDP na obyvateľa ako 75% priemeru EÚ, je platný len po obdobie 12 rokov od vstupu do eurozóny ( t.j. rok 2021 pre Slovensko). Neskôr sa tento príspevok navýši. V záveroch komisie je uvedený aj kľúč, ktorým je vypočítaný dočasný znížený príspevok. Vyššiu sumu nedokážeme prepočítať. SME hovorí o 6,9 mld. Eur. P. Kažimír necituje presnú sumu hotovosti, jedná sa o výrazne nižšiu sumu. Zvyšné zdroje môžu byť financované inou ako hotovostnou formou (dlhopisy, štátne záruky atď).

Záverov EK z 24.-25. marca 2011
SME


Pre vašu informáciu, toľko snáď môžem povedať, že nebolo to pravdou, že my sme súperili s Poľskom o to, aby prišla automobilka na Slovensko. Našim hlavným súperom v závere bolo Mexiko. A bojovali sme medzi Slovenskom a Mexikom.

Na základe dostupných informácií je pravdou, že okrem Slovenska uvažovalo vedenie firmy Jaguar Land Rover aj o Mexiku a iných krajinách. Nie je však známa informácia, že sme v poslednom kole súperili iba s Mexikom, preto výrok hodnotíme ako neoveriteľný.

uvažovalo


... lebo vo veci (nezaradenia návrhov Smeru na schôdzu parlamentu, pozn.) rozhodovala Národná rada hlasovaním. Keď pán predseda oznámil, že nesúhlasí s tým, aby boli tieto body zaradené, vystúpil predseda poslaneckého klubu Smer, ktorý žiadal o tom hlasovať a o tom sme hlasovali.

Do programu 18. schôdze NR SR sa nedostali tri návrhy Smeru-SD o štátnom občianstve, bankovej dani a vrátení DPH na úroveň 19 percent. Tieto body vyradil predseda parlamentu, pretože ich Národná rada SR odmietla už na predchádzajúcej schôdzi ( občianstvo , DPH , banky ). Pravda.sk píše: "Podľa rokovacieho poriadku možno novelu alebo nový zákon v tej istej veci predložiť po jeho neschválení zákonodarným zborom najskôr po uplynutí šiestich mesiacov. Predstavitelia Smeru síce svoje návrh pozmenili, ale podľa Sulíka ide stále o to isté. Líder parlamentu z rovnakého dôvodu vyradil aj návrh Igora Matoviča (nezávislý), ktorým tak ako na minulej schôdzi novelizoval zákon o štátnom občianstve podobne ako Smer." P. Paška skutočne navrhol hlasovanie o opätovnom zaradení zmienených troch zákonov a zákona navrhovaného Matovičom, ktoré aj prebehlo.

nedostali občianstvo DPH banky navrhol


Proste to je projekt za 70 miliónov eur (bratislavský Starý most, pozn.)...

Na základe Zmluvy o diele (.pdf, s.3), bola cena projektu rekonštrukcie Starého mosta stanovená na 70 580 170 eur. Výstavbu zabezpečuje spoločnosť Eurovia CS. Výrok hodnotíme ako pravdivý.

Zmluvy o diele


Tibor Hlavatý, ktorý kandiduje s nami, vyhral súťaž, ktorú organizovala Unipharma, vyhodnotil, že máme najlepší zdravotnícky program.

Podobný výrok sme overoval i 26. februára 2016. Na konferencii s názvom Stratégia rozvoja slovenského zdravotníctva 2016-2020 spomedzi všetkých tieňových ministrov získal zo strany poroty zostavenej zo zdravotníckych odborníkov z celého Slovenska najviac hlasov Tibor Hlavatý z koalície OĽaNO — NOVA. Výrok hodnotíme ako pravdivý. Matovič mal na mysli konferenciu s názvom Stratégia rozvoja slovenského zdravotníctva 2016 -2020 , ktorú organizovali Hospodárske noviny spolu s Asociáciou súkromných lekárov a Unipharmou, ktorá sa konala dňa 9.11.2015 v bratislavskom hoteli Holiday Inn.

overoval

Tibor Hlavatý

Tibor Hlavatý

program


Celkovo bolo identifikovaných viac ako 100 výrobkov (s nálezom konského mäsa, pozn.).

Demagog.sk nezistil koľko je identifikovaných výrobkov s nálezom konského mäsa. Výrok preto hodnotíme ako neoveriteľný.


...dnes už je v podstate vo verejnom obstarávaní model takzvaného elektronického súdneho spisu...

Z tlačovej správy Ministerstva spravodlivosti je zrejmé, že boli podpísané zmluvy zo siedmimi dodávateľmi, ktoré sú výsledkom procesu, v ktorom sa sformoval finálny návrh spôsobu elektronizácie justície. Z tlačovej správy je však zrejmé, že verejné obstarávanie už prebehlo a zmluvy sú už podpísané. Výrok R. Fica o tom, že prebieha výberové obstarávanie na tzv. elektronický spis preto hodnotíme ako ako nepravdivý. Tlačová správa Ministerstva spravodlivosti 12. októbra 2013 uvádza: " Jednotlivé projekty eJustice sa budú realizovať na základe zmlúv, ktoré MS SR podpísalo so siedmimi dodávateľmi. Ide o výsledok náročnej prípravy v oblasti verejného obstarávania a zabezpečovania finančného krytia projektov , ktoré budú z prevažnej väčšiny financované zo zdrojov Európskej únie, ale napríklad aj z prostriedkov Švajčiarskeho finančného mechanizmu. P odpísané zmluvy sú výsledkom otvoreného procesu, v ktorom na základe odborných riešení navrhnutých viacerými spoločnosťami bol vytvorený finálny návrh spôsobu elektronizácie justície . Ministerstvo zdôraznilo, že nezakladajú žiadnemu z uvedených siedmich dodávateľov nárok na dodávanie služieb či technológii, ale sú základom pre možnosť súťažiť o dodávku čiastkových projektov. ... Jedným z prvých projektov obstarávaných v rámci podpísaných zmlúv bude Rozvoj a technologická inovácia súdno-trestnej a súdno-civilnej agendy MS SR, ktorej podstatná časť je zameraná na vytvorenie systému elektronického súdneho spisu . V záujme posilnenia transparentnosti a predchádzania prípadným chybám v procese verejného obstarávania MS SR podalo Úradu pre verejné obstarávanie (ÚVO) z vlastného podnetu žiadosť o vykonanie kontroly postupu verejného obstarávania. Výsledok kontroly potvrdil správnosť a zákonnosť použitého postupu súťažného dialógu ako aj celého procesu kontrolovaného verejného obstarávania ." Demagog.SK nezistil informáciu, že by sa mal proces dostať späť do fázy verejného obstarávania. Dátum zverejnenia analýzy: 03.02.2014 Naspäť Nahlásiť chybu

správa


Tu je rok porevolučný 91, keď bolo sčítanie obyvateľstva, bolo nás najviac 567-tisíc a teraz sme tu, 458-tisíc Maďarov na Slovensku.

Výrok hodnotíme ako pravdivý, nakoľko J. Berényi uvádza korektné údaje zo sčítania obyvateľstva. Sčítanie ľudu, domov a bytov z roku 1991 bolo posledným československým sčítaním, ako aj posledným sčítaním v 20. storočí. Portál infostat potvrdzuje, že v roku 1991 žilo na území Slovenskej republiky spolu 567 296 občanom maďarskej národnosti. Sčítanie obyvateľstva sa zvyčajne uskutočňuje každých 10 rokov. Posledným sčítane bolo uskutočnené v roku 2011, ktoré potvrdzuje, že počet obyvateľov maďarskej národnosti žijúcich na Slovensku sa znížil na počet 458 467. Údaje o sčítaní obyvateľstva zverejnil Štatistický úrad SR . Dátum zverejnenia analýzy: 13.10.2014 Naspäť Nahlásiť chybu

infostat
Štatistický úrad SR


Takže len aby sme si pripomenuli Ďuricu. Potrestáme každého zradcu rasy, tento dotyk mu bude osudný, kto sa nám postaví okúsi pach smrti, stavajme šibenice. To hovoril váš Ďurica.

Slová, ktoré cituje Jaroslav Naď, pochádzajú z textu ultrapravicovej extrémistickej kapely Biely odpor, v ktorej Ondrej Ďurica pôsobil ako frontman. Spomínané slová je možné počuť v piesni „Hriechom proti rase“ v čase od 1:10.

Ďurica sa k svojmu pôsobeniu v kapele priznáva , aj keď hovorí, že je to pre neho ukončená kapitola. V roku 2018 súd rozhodol , že ho novinári môžu nazývať neonacistom, aj kvôli jeho pôsobeniu v tejto kapele. Podľa súdu sa Ďurica od svojej minulosti v kapele Biely odpor nikdy nedištancoval .

Kapela Biely odpor bola ultrapravicová skupina často spájaná s extrémizmom a Ďurica v nej pôsobil v rokoch 1996 až 1998. Z textov tejto skupiny cítiť silný odkaz na neonacistické symboly, rasizmus, xenofóbiu a homofóbiu.

priznáva rozhodol nedištancoval bola cítiť


Je to zavádzanie, lebo 13-14. platy si zachovali (Gréci pozn.)

A.Danko opakovane uvádza nesprávne informácie. (Ne)zachovanie 13. a 14. platov, ako uvádza p.Danko, sme overovali už v relácii O 5 minút 12 z 5.februára 2012. Opäť musíme konštatovať zavádzajúci charakter jeho tvrdení. K škrtom 13. a 14. platov v Grécku už došlo.

tu.


... prvá vláda Roberta Fica zaviedla takzvanú školskú reformu obsahovú, ktorá nebola vôbec pripravená, neboli učebnice...

Výrok označujeme za pravdivý a to práve pre kritiku niektorých požiadavkov rozsiahlej reformy, s ktorou súvisí i neskorá redistribúcia novo schválených učebníc do jednotlivých škôl. O tom svedčí i Správa o stave školstva, predložená ministerstvom zo septembra 2013 (1.1.4 Zabezpečenie vzdelávania učebnicami, bod 30.). Mieru pripravenosti ako takú nehodnotíme. Obsahová reforma školstva na Slovensku pochádza z mája 2008 a to z pera Ministerstva školstva Slovenskej republiky, ktoré v tom čase riadil Ján Mikolaj za funkčného obdobia prvej Ficovej vlády v rokoch 2006 -2010. Spomínaná obsahová reforma je legislatívne definovaná v zákone číslo 245/2008 Zbierky zákonov o výchove a vzdelávaní. Tento zákon mal nahradiť zastaraný zákon z roku 1984.

Správa
245/2008
„
učebnicová politika“
učebnice
opozície
mimovládnych organizácií
učiteľov


A hlavne dovoľte mi pani redaktorka zdôrazniť, že viete kadečo sa začalo šíriť a mňa to mrzí. To nebol rasisticky motivovaný akt, to nebola rómska rodina. Na túto rodinu, ktorá tam bývala 3 roky neboli vyslovené žiadne sťažnosti ani na políciu, ani na miestny úrad. Boli to bohužiaľ chudobní ľudia, ktorí nemajú prácu a ktorí boli, žili z podpory v nezamestnanosti...

Neoveriteľné je to, či polícia alebo miestny úrad zaznamenali na rodinu nejaké sťažnosti počas ostatných troch rokov.


Neriešila to (vláda, pozn.), prvé dni (po zverejnení videa - pozn.) to absolútne neriešila (úmrtie Jozefa Chovanca, pozn.)

Minister zahraničných vecí krátko po zverejnení videa uviedol, že slovenská diplomacia okamžite podnikla kroky smerom k belgickej strane. Premiér informoval, že hneď po zverejnení volal svojej belgickej kolegyni. Tvrdenie Ľuboša Blahu preto hodnotíme ako nepravdivé. Video z cely zadržaného Jozefa Chovanca bolo v Belgicku zverejnené 19. augusta. Do väčšiny slovenských médií sa dostalo o deň neskôr. Minister zahraničných vecí Ivan Korčok verejne odsúdil Chovancovu smrť 21. augusta, a uviedol, že slovenská diplomacia podniká kroky voči belgickej strane. Igor Matovič 2. septembra informoval , že hneď po zverejnení videa kontaktoval belgickú premiérku Sophie Wilmes. „ Žiadal som ubezpečenie, aby bola zabezpečená úplná nezávislosť vyšetrovania.” Matovič zverejnil aj písomné stanovisko premiérky, ktorá ho uistila, že bolo začaté dôkladné prešetrenie prípadu. Ľuboš Blaha v reakcii na žiadosť o vyjadrenie ako dôkaz o.i. uviedol vyjadrenie hovorcu rezortu zahraničných vecí, ktorý 20. augusta povedal, že „ vzhľadom na negatívnu reakciu verejnosti a v súvislosti so zverejnením videa sme belgické orgány požiadali, aby vyšetreniu prípadu venovali maximálnu pozornosť." Toto vyjadrenie však potvrdzuje, že podpredseda Smeru nehovoril pravdu, keď tvrdil, že „prvé dni” to vláda neriešila. Blaha napriek tomu vo svojom vyjadrení ďalej uviedol, že „až na tlak a tlačovú konferenciu strany SMER-SD reagovalo MZV vyhlásením hovorcu. Vláda začala situáciu aktívne riešiť len niekoľko dní po zverejnení videa a po tlaku zo strany SMER-SD a jeho predstaviteľov.”

zverejnené odsúdil informoval vyjadrenie